’Vi kan aldrig være skråsikre på vacciner’ | Information\n’Vi kan aldrig være skråsikre på vacciner’\n85 unge kvinder mener, at de er blevet syge af HPV-vaccinen og oplever, at sundhedssystemet har ladet dem cykle rundt i årevis. Svigtes de, fordi myndighederne bag vaccine-programmerne har svært ved at håndtere, at videnskaben ikke altid kan give sikre svar? Nu står læger frem og stiller de ubehagelige spørgsmål på baggrund af ny dokumentar\nKatrine har været undersøgt på 22 afdelinger, siden hun blev syg, kort efter hun havde fået et lille stik med kanylen, der indeholdt HPV-vaccinen mod livmoderhalskræft. Ingen har siden kunnet finde ud af, hvad hun fejler. Selv mener Katrine og 84 andre kvinder, som de sidste fire år er mødt op på Synkopecentret på Frederiksberg Hospital, at deres liv med alvorlige smerter, kvalme, svimmelhed og lammelser måske skyldes det lille uskyldige stik hos lægen.\nI aften fortæller TV 2-dokumentaren De vaccinerede piger Katrine og to andre unge kvinders historie om en vaccine, der skulle beskytte dem mod en sygdom, 100 danske kvinder dør af hvert år, men som de mener i stedet har ødelagt deres ungdomsliv.\n»Jeg har været bange for at få skudt i skoene, at jeg er vaccinekritiker, for det er jeg ikke. Vacciner har medvirket til, at dødeligheden er faldet markant over hele verden. Men vi har fejet de her piger ind under gulvtæppet, og jeg oplevede, at der ikke kunne være flere derunder,« siger Louise Brinth, der er læge ved Synkopecentret på Frederiksberg Hospital og sammen med sin kollega læge Jesper Mehlsen medvirker i dokumentaren.\nHPV-vaccinen har altså flere gange været genstand for kritisk medieomtale på grund af formodede bivirkninger, siden den i 2009 blev indført i det danske børnevaccinationsprogram og efterfølgende er blevet givet til mere end 480.000 piger og kvinder. Af dem har 1.000 oplevet bivirkninger, der er indberettet til Sundhedsstyrelsen. 283 er karakteriseret som alvorlige. Men i 2013 viste en stor undersøgelse fra Statens Serum Institut og Karolinska Institutet i Sverige, at HPV-vaccinen ikke forøgede risikoen for at få 53 sygdomme, forskerne havde undersøgt for.\nLouise Brinth forklarer, at man ved hjælp af den form for registerundersøgelser får meget stærke indicier på, at HPV-vaccinen er sikker. Problemet er bare, at de 85 unge kvinder, der er mødt op på Synkopecentret, der bl.a. tager sig af patienter, som lider af svimmelhed, for de flestes vedkommende har meget diffuse symptomer eller slet ikke har nogen diagnose, selvom de er blevet undersøgt af mange forskellige læger. Derfor fanges de ikke af de store registerundersøgelser.\nOpgør og nuancer\nTil gengæld mener Louise Brinth og hendes kollega, at der tegner sig et mønster i de unge kvinders symptomer, og at de alle er blevet syge kort efter, at de har fået vaccinen.\n»Der er ikke stensikre beviser hverken på virkninger eller bivirkninger. Vi har meget stærke indicier på, at vaccinen nedsætter forekomsten af livmoderhalskræft. Men samtidig genkender vi de unge kvinders symptommønster hos piger og kvinder i andre lande, og vi er nødt til at få undersøgt det nærmere for at komme med bud på, om der kan være en årsagssammenhæng til vaccinen. Der mener jeg ikke, vi er kommet rigtig i gang med endnu, og det haster. For de unge pigers skyld, men faktisk også for troværdigheden af vaccineprogrammet,« siger Louise Brinth, der her rører ved et centralt dilemma for sundhedsmyndighederne i vaccinedebatten. En debat som også indbefatter den verserende diskussion om MFR-vaccinen mod mæslinger, som flere og flere forældre i Danmark og Europa fravælger af frygt for bivirkninger.\nFor hvor meget skal Sundhedsstyrelsen informere, hvis de risikerer at skabe unødvendig bekymring om vaccinerne, og samtidig er nødt til at lægge sig på linje med andre europæiske sundhedsmyndigheder?\n»Der er rigtig god grund til at gøre alt, hvad man kan for at bevare tilliden til vaccinerne, så så mange som muligt tør lade sig selv og deres børn vaccinere. Men nogle gange har det den sideeffekt, at vi bliver bange for at gå aktivt ind i forhold til de mennesker, der mistænker vaccinebivirkninger. Jeg oplever, at der er en berøringsangst, som er koblet med en manglende nysgerrighed, også fordi de her piger fejler noget, vi ikke ved, hvad vi skal kalde. Det gør det sværere at håndtere. Men jeg mener ikke man kan være skråsikker i noget som helst, der har med vacciner at gøre,« siger Louise Brinth, som fortæller, at hun har haft store overvejelser om at stå frem i dokumentaren, men mente, at det var nødvendigt for at få sat fokus på de unge kvinders problemer:\n»En del af mig har det forfærdeligt med at skabe debat om sikkerheden af vaccinen, fordi det vil gøre nogle mennesker bekymrede, og måske afholde dem fra at tage en vaccine, som kan forhindre, at de udvikler en dødelig sygdom. Men skulle jeg tie stille på den baggrund, skulle jeg forudsætte, at der ikke var en sammenhæng mellem bivirkninger og vaccinen. Og det ved vi jo ikke. Hvis vi lukker øjnene for at beskytte vaccineprogrammet og for at få en høj vaccinationsdækning, så bliver de unge kvinder et middel til at opnå en uimodsagt tillid til vaccinen. Det, mener jeg, er højst uetisk.«\nLouise Brinth håber, at en offentlig debat om vaccineusikkerhed kan åbne op for en mere ærlig tilgang til vaccinernes virkninger og bivirkninger. Og hun mener, at der mangler en åben kommunikation af, at lægevidenskaben ikke altid kan svare definitivt. Samtidig har eksperter igennem en årrække kunnet konstatere en stigende skepsis i befolkningen over for lægevidenskaben, der taber autoritet, mens patienter i stigende grad bruger nettet og patient-organisationer som kilder til viden. Desuden beskæftiger medierne sig løbende med forbindelser mellem lægerne og lægemiddelindustrien.\n»I lægevidenskaben har vi en kultur, hvor vi gerne vil være sikre i det, vi udtaler os om, hvilket er fornuftigt nok, når man står med liv og død i hænderne. Men med komplekse problemstillinger er vi nødt til at lægge sikkerheden på hylden og være nysgerrige i stedet for,« siger Louise Brinth.\nDet er specialist i sundhedspsykologi og leder af Videnscenter for funktionelle lidelser Peter la Cour enig i. Han mener, at en nysgerrig tilgang til lægevidenskaben, der nuancerer den naturvidenskabelige sort/hvide tænkning, er en tiltrængt modernisering.\n»Det er helt afgørende, at læger står frem, fordi lægeverdenen som socialt system kan være meget autoritær, og der kan være hårde sanktioner mod læger, der falder uden for i form af karrieretab, og at man bliver set skævt til. Det er udtryk for en modernisering af et meget stærkt system, som det jo er i dette tilfælde, hvor der er store økonomiske og prestigemæssige interesser i at få et vaccinationsprogram til at køre,« siger han og tilføjer, at netop en nuanceret fremstilling af vaccinerne er nødvendig for befolkningens opbakning til programmerne.\n»Det er den autoritære sort/hvide fremstilling, folk ikke tror på,« siger han.\nLouise Brinth har, lige fra de første unge kvinder mødte op på Synkopecentret, indberettet mistanken om bivirkningerne af HPV-vaccinen til Sundhedsstyrelsen, som loven forpligter læger at gøre. Og hun har advaret om, at der måtte gøres noget for kvinderne, der bare blev flere og flere.\n»Bag kulisserne«, som Louise Brinth formulerer det, har Sundhedsstyrelsen afsat ressourcer til at gå ind i problematikken, men udadtil har styrelsen i sin kommunikation være meget sikker i dens afvisning af, at der var noget mønster i de formodede bivirkninger.\n»Det har været meget frustrerende, både for os læger, der mener, vi ser et mønster, og for de unge kvinder, der oplever, at de ikke bliver taget alvorligt,« siger hun.\nI dokumentaren fremgår det desuden, at TV 2 søger aktindsigt hos Sundhedsstyrelsen i korrespondancen med Synkopecenteret om de 85 syge kvinder. Men helt centrale advarsler fra Louise Brinths side kommer tilsyneladende ikke med i udleveringen af dokumenterne. Det fremgår af en ny aktindsigt, som TV 2 søger, denne gang hos Synkopecentret. Den ansvarlige i Sundhedsstyrelsen, Henrik G. Jensen, afviser i programmet, at Sundhedsstyrelsen har haft til formål at skjule dokumenter i sagen.\n»Det er en fejl,« forklarer han.\nHeller ikke en samlet indsat over for de piger og unge kvinder, som bliver henvist rundt i systemet og føler, de står alene, har fået den nødvendige hjælp, fremgår det af dokumentaren. I 2014 lovede formanden for sundhedsudvalget i Danske Regioner, Ulla Astman, en samlet indsats. Men først i starten af 2015, umiddelbart før TV 2 skal interviewe Ulla Astman, kommer der skred i tingene.\nLouise Brinth mener, at de syge unge kvinder er vadet lige ind i en anden betændt debat, der handler om, at lægerne ikke kan finde ud af, hvad de fejler, og derfor er tilbøjelige til at rubricere deres lidelser under betegnelsen ’funktionelle lidelser’.\n»Pigerne har ikke fået en god nok behandling og en del af grunden er, at vi ikke ved, hvad de fejler. De læger, de møder, vil typisk være i tvivl om, hvorvidt der er noget kropsligt galt, eller om det i højere grad er psykisk. Jeg er ikke psykiater, men man kan måske sige, at funktionelle lidelser er en sygdom, hvor man har stærke fysiske gener, men hvor man ikke kan finde sikre fysiske tegn på sygdom. Derfor har mange af patienterne oplevet at blive kastebold mellem psykiatrien og somatikken. Problemet er, at de mistænker, at de er blevet syge af vaccinen, og hvis man giver dem en psykiatrisk diagnose, oplever de, at deres mistanke til vaccinen ikke bliver taget alvorligt, når man samtidig afviser at undersøge, om det faktisk kan være vaccinen. De her patienter er strandet på herrens mark,« siger Louise Brinth.\nDet bekræfter Peter la Cour.\n»Ligegyldigt hvad deres sygdom skyldes, bliver disse patienter ugleset og dårligt behandlet, for ingen ved, hvad de fejler. Der er en masse formodninger om, at de måske har ondt i livet, opdigter noget eller får for lidt sex – det stammer tilbage fra Freuds tid, at unge kvinder, man mente var hysteriske, led af seksuelle frustrationer. Det er et forargeligt karaktermord på de unge kvinder,« siger han.\nTV 2 sender dokumentaren ’De vaccinerede piger’ i aften kl. 20\n26. marts, 2015 - 01:12\nHvilket tragisk begivenhed det må være for hver eneste af disse piger og unge kvinder. Mine tanker er virkelig med hver enkelt af dem. Må de få alt den støtte og opbakning som vi kan mønstre.\nI Danmark har man dog i praksis parkeret mennesker med sygdomme som piskesmæld, kronisk træthedssyndrom (MECFS) og fibromyalgi oa i en særlig rodekasse der under ledelse af den berygtede psykiater Per Fink, der ikke har nogen problemer med at omdefinerer en række WHO-anerkendte somatiske (ikke psykiske) diagnoser til ondt i livet, bruge fysiske træningsprogrammer som i praktis er dybt nedbrydende pga af sygdommens karakter og meget mere af samme skuffe.\nDette i modsætning til feks I Norge, hvor man ser anderledes alvorligt og meget seriøst på disse WHO sygdomme. Feks viser tidlige forsøg (ved et tilfælde) at kræftmedicin kan mindske symptomerne betydeligt, således at de sygdomsramte igen kan klare sig selv og ligefrem genoptage et arbejde. Desværre først om 10 år ville man kunne tilbyde medicinen til andre end forsøgspersonerne pga af procedure og stramme regler.\nLæs hvordan den såkaldte psykiater Per Finks statsstøttede forskning center fungere i praksis og søg videre på Per Fink og feks fibromyalgi. Hvordan vi har sat en eksperimenterende psykiater til at "behandle" disse ofte meget fysisk syge og totalt smerteudmattede mennesker er i den grad skræmmende læsning, men det er hverdagen for patienter og pårørende, der formentlig pga af politiske grunde og det interne lægeheraki, ikke kan få nok opmærksomhed om de chockerende forhold der er herskende i Per Finks domæne\nTV2 artikel herunder sammenfatter Per Finks kreative behandlingsmetoder og de deraf følgende problemstillinger i korthed.\nDe unge piger og kvinder der på tragisk vis er blevet ofre for en vaccineforgiftning (men uden bevis) ligger lige til højrebenet til Per Finks uhyggelige forskningscenter. Så frem for at behandle patienternes sygdomshistorie seriøst og påtage sig et ansvar for skaderne, vil disse piger og kvinder også ende i Per Finks laboratorie. der ikke overraskende ikke har kunne fremvise nogle positive resultater, men det er som nævnt en praktisk rodekasse for lægerne at henvise til, når de sædvanlige målinger og test ikke viser noget unormalt...\nSå længe man er under udredning og der mulighed for bedring er statskassen iøvrigt lukket.\nSå først som sidst : Ansæt en ekspert advokat i disse sager (måske via din forsikrings retshjælp) ellers bliver det en gang kommunal røren i gryden i årevis, hvor du med garanti er sat helt ud af spillet, og hvor et nervesammenbrud ofte er konsekvensen - hvilket iøvrigt også vil blive brugt imod dig, da kommunens egen lægekonsulent vil sige, at det kan behandles og det nok også er årsagen til de egentlige symptomer som man stadigt hånligt kalder "ondt i livet" Cirkel er sluttet...\nEstermarie Mandelquist, Karsten Aaen, Hanne Koplev, Anders Vang Nielsen, Carsten Wienholtz og Anne Eriksen anbefalede denne kommentar\n26. marts, 2015 - 17:08\nDen moderne læge'videnskab' er en religion og vaccinerne er dens sakramente. Kritiske læger er bange for at blive stemplet som kættere. De starter og slutter derfor, som man også ser i artiklen, enhver udtalelse med at bedyre deres uformindskede tro på vaccinernes ukrænkelige hellighed.\nDet er ynkeligt at se på.\nEstermarie Mandelquist og Martin E. Haastrup anbefalede denne kommentar\n26. marts, 2015 - 17:26\nMan kan ikke sætte spørgsmålstegn ved, at vaccinationer for over 99% af børnene er den bedste forsvar mod nogen meget alvorlige sygdomme med rigtigt mange "følgeskader" og en høj dødelighed! -Og hvis man regner "non-specific" beskyttelse mod andre infektioner med, er tallet over 99,9%! -Det er "ynkeligt" at påstå noget andet!\n26. marts, 2015 - 17:27\nDet er kun religion, der forbyder at sætte spørgsmålstegn, Henrik Leffers.\nCamilla Krag Jensen og Estermarie Mandelquist anbefalede denne kommentar\n26. marts, 2015 - 17:42\nClaus: Hvad vil du synes er det bedste for dine børn? -Når de utopiske vacciner, med absolut ingen bivirkninger ikke findes! Skal de have mæslinger og fåresyge som voksne? Eller dø af livmoderhalskræft?\n26. marts, 2015 - 18:11\nHar du ikke fulgt med her på det sidste, eller lirer du bare litaniet af som følge af din jobtræning?\nDet er en skrøne, at folk døde som fluer af de sygdomme. Der er virkelig ikke nogen substitut for selv at kaste et kritisk blik på sagerne, ligesom du normalt ville gøre, hvis en politiker eller Ceføkonom i CEPOS, fortalte dig en god historie.\nFåresyge er en komplet joke, det har selv CDC og Sundhedsstyrelsen indset, så man kører skræmmekampagnen på mæslinger, som i Danmark krævede måske 2 dødsfald om året (de vil prøve at sige 8 eller deromkring til dig, men den holder næppe, ligesom det er løgn at livmoderhalskræft har over 100 dødstilfælde om året. Det er under alle omst;ndigheder ikke just overvældende), da vaccinen blev indført. Disse 2 dødsfald er der stor sandsynlighed for ville være døde af influenza el. lign. i stedet, fordi de næsten udelukkende forekom hos allerede syge og svækkede individer.\nDet er den største bussemand vaccinekøbmændene formår at pille ud af næsen i øjeblikket! Og så lige den her livmoderhalskræftvirus, som man også kan sikre sig mod ved regelmæssige screeninger og sund livsstil.\nOg så er de i øvrigt så 'sikre' på årsagssammenhængen, at de i Danmark henviser til en amerikansk 2002 undersøgelse, hvor man desperat prøver at få HPV-livmoderhalskræft til at passe med de udvandede Bradford-Hill-kriterier (da den ikke opfylder nogen af Kochs) i forsøget på at lobby HPV igennem som en nødvendig årsag (necessary cause) til kræft.\nDer er masser at stille spørgsmålstegn ved.\nJørn Boye, Estermarie Mandelquist, Carsten Mortensen og Martin E. Haastrup anbefalede denne kommentar\n26. marts, 2015 - 18:16\nDet ynkelige er imø brugen af "ynkelig" fra begge sider, i den svære debat om vaccinationer.\nEr det ikke artiklens hovedbudskab at det netop er den debatform, der efterlader mennesker med enten vaccinationswskader eller mistanker derom, hjælpeløse?\n26. marts, 2015 - 18:26\nArtiklen er knapt længere end et Ander And-blad, Jan Thomsen, så det må være muligt at bevare overblikket. her er, hvad den handler om:\nJournalisten fortalte om læger, der holdt sig tilbage med kritik, fordi de var bange for at lægge sig ud med medicinalfirmaet og blive set som kværulanter blandt kolleger. ... »Jeg har været bange for at få skudt i skoene, at jeg er vaccinekritiker, for det er jeg ikke. Vacciner har medvirket til, at dødeligheden er faldet markant over hele verden.\n26. marts, 2015 - 18:56\nTak, Louise Brinth, for at være modig og for at sige hvad der skal siges.\nEstermarie Mandelquist og Søren Jessen anbefalede denne kommentar\n26. marts, 2015 - 20:26\nEt link til mere information - om manglende information...\nI år opfordrer sundhedsstyrelsen til flere tilbagemeldinger om bivirkninger af al slags medicin.\nStatens Seruminstitut sælger oplysninger til medicinalproducenterne.\nHvem føler sig særlig tryg?\n26. marts, 2015 - 21:47\n"Vi kan aldrig være skråsikre på vacciner" kan vi læse i artiklen.\nGardasil-vaccinen indeholder bl.a. aluminium.\n- er neurotoksisk (en nervegift),\n- kan være allergent, hvilket vil sige, at man kan udvikle allergi overfor stoffet,\n- kan findes i høj koncentration i brystkræft-væv,\n- i nano-form (meget små partikler) kan det mistænkes for at skade blod-hjerne-barrieren,\n- kan medvirke til dannelse af fejlfoldet proteiner hos patienter med Alzheimers demens og Parkinson Sygdom.\nJørn Boye, Estermarie Mandelquist, Erik Jensen , Anne Eriksen, Sebastian Sander-Oest og Karsten Aaen anbefalede denne kommentar\n26. marts, 2015 - 22:14\nDer er også en anden synder i denne problemstilling, og det er FN-organet WHO. Sagkyndige, som har arbejdet i Afrika, kan rapportere om overdødelighed blandt piger i forbindelse med vacciner, og om interessante iagttagelser vedrørende betydningen af rækkefølgen af forskellige vacciner. Intet af dette har interesseret WHO. Som Hanne Koplev er inde på, er der til vacciner tilsat stoffer, som kan være overordentligt skadelige. Jeg har hørt om kviksølvsalte. Det nytter ikke at udråbe vacciner som uskadelige, så længe der er blot én eneste, som får alvorlig sygdom i forbindelse med vaccination. Vi lever ikke i Salvarsans tid længere. Dengang var det kæmpeproblem at forhindre syfilis i at brede sig og være dødelig i store dele af befolkningerne, og man var tilfreds med at have noget, der overhovedet kunne udrette nogetsomhelst - og så bar man over med, at der var nogle få, der døde af behandlingen. I dag må vi stille større krav til en behandlings driftsikkerhed, og det er i ingen måde acceptabelt, at de pågældende kvinder bliver behandlet på den måde, de bliver behandlet på,\nJørn Boye, Estermarie Mandelquist og Erik Jensen anbefalede denne kommentar


BioBags produkt- og ISO-certificeringer | BioBag\nBioBag / Om virksomheden / Certificeringer\nBioBag International AS og vores produktionspartnere er certificeret i henhold til ISO 9001 og ISO 14001. Vores ISO-certificering betyder, at vi har etableret og opretholder et kvalitetsstyringssystem i henhold til kravene i EN ISO 9001 “Kvalitetsstyringssystemer” og et miljøsystem i henhold til kravene i EN ISO 14001 “Miljøledelsessystemer”.\nISO-certificering er ikke et krav, men BioBag stræbte efter at gennemføre disse certificeringer for at forbedre produktiviteten og effektiviteten af vores aktiviteter samt opfylde vores virksomheds mission og vision. Vi så også behovet for at erhverve ISO-certificering på grund af kontraktmæssige eller lovgivningsmæssige krav og for at imødekomme vores kunders ønsker.\nAlle vores produkter, poser, sække og folier er certificeret komposterbare og biologisk nedbrydelige i henhold til den europæiske standard EN 13432, den amerikanske standard ASTM D6400 og den australske standard AS4736.\nBioBag er indehaver af komposterbare og biologisk nedbrydelige certificeringer udstedt af flere certificering institutioner som TÜV AUSTRIA (OK Compost), BPI (USA) samt andre specialiserede certificeringer såsom den GMO-fri certificering. Vores kunder skal være sikre på, at de bruger de bedste miljørigtige produkter af højeste kvalitet.


Krimiavis med masser af tendenser og interviews med krimiforfattere | Vild Med Krimi\nHjem » Krimiguf » Krimiavis 2013 med masser af godt læsestof\nI dag er der et stort krimitillæg med Information. Der er masser af krimiguf at hente i avisen, der også bliver uddelt på Krimimessen i Horsens, og som du også finder i Bog & Ides butikker.\n48 siders krimistof får du i årets krimiavis, som følger med Information i dag. Du kan blandt andet læse artiklen her, hvor jeg også medvirker.\nDer er gode interviews med bl.a. den engelske forfatter Mo Hayder, der sidste år modtog Edgar-prisen for bedste krimi, og med Dan T. Sehlberg, der er svensk krimiforfatter. Hans thriller Mona, der udkommer til oktober herhjemme, er blevet solgt til op mod 20 lande før udgivelsen i hjemlandet Sverige. Der er også “forhør” af Vibeke Johansen, der er bibliotekar og kvinden bag Krimimessen i Horsens 16. – 17. marts.\nEndelig kan du også læse en lillebitte artikel på side fire, hvor jeg bl.a. svarer på, om krimibølgen er slut. Og nej, det tror jeg ikke, den er.\nDu kan downloade krimiavisen gratis lige her\n← Stenens tid af Johan Ottosen\nTV2-dokumentar om Jussi Adler-Olsen og ny Dicte-sæson →


CoinFi: "Bloomberg For Crypto", der bringer Wall Street Caliber-handelsværktøjer til Blockchain\nDa aktiemarkedet og de økonomiske data skiftede fra analoge til digitale netværk i 70’erne-begyndelsen af 80’erne, startede Michael Bloomberg en virksomhed, der revolutionerede den måde, hvorpå aktiehandlere behandlede information.\nDette var den berømte Bloomberg Terminal. Fordi enhver seriøs erhvervsdrivende havde brug for en Bloomberg-terminal for at kunne handle effektivt, ejer Bloomberg LP stadig 29,4% af de 25 milliarder dollars finansielle dataindustri – 36 år siden starten. Når finansiering bevæger sig fra traditionelle markeder til blockchain, vil en lignende forstyrrelse forekomme.\nDen hurtigt voksende verden af kryptokurver og derivater har skabt et ekstremt stort og svært at navigere univers af data, der gør det kedeligt og tidskrævende for kryptoinvestorer at finde de oplysninger, de har brug for til at træffe intelligente beslutninger inden for det nuværende økosystem.\nPå nuværende tidspunkt er der ingen dominerende markedsinformationsplatforme for krypto-investorer som Bloomberg Terminal i aktier – CoinFi vil være den platform i kryptokurrencyrummet.\nHvad er CoinFi, og hvordan fungerer det?\nCoinFi er en krypto-platform for finansiel efterretning. Platformen er drevet af et hjælpeprogram – COFI. At være en COFI-tokenholder låser adgang til CoinFis banebrydende krypto-finansielle efterretning gennem to primære kanaler: 1) krypto-finansielle medier og 2) handelsteknologi.\nPå mediesiden gennem et crowdsourced økosystem såvel som et internt team af analytikere – CoinFi leverer aggregerede kryptonyheder og prisoplysninger (ligesom Google Finance eller Yahoo Finance, men til krypto i stedet for aktier). I øjeblikket er der ikke rigtig en enkelt kanonisk løsning, der findes for en individuel kryptoinvestor for at lære mere om et specifikt altcoin. Disse oplysninger forbliver spredt på en række forskellige platforme såsom Twitter, Reddit, Slack-kanaler, Telegram-grupper, personlige blogs, podcasts, Youtube-videoer osv..\nDesuden relevans og kvalitet af forskningen & analyse varierer meget – du skal muligvis læse et dusin artikler af middelmådig til dårlig kvalitet, før du opdager et tankevækkende stykke bakket op af stærke ræsonnementer og verificerbare fakta.\nSpørgsmål som ‘Hvad gør mønten?’ Hvad er teknologien bag mønten? Hvad er kvaliteten af Dev. hold?” er nogle af de almindelige problemer og spørgsmål, som alle investorer ønsker at bestemme om en mønt, før de investerer.\nCoinFi-databasen gør det muligt for brugere at overvåge og analysere realtids-kryptomarkedsnyheder sammen med pristabeller på måder, der i øjeblikket er umulige med eksisterende værktøjer. Det ændrer den aktuelle leveringsfrekvens for markedsnyheder fra forsinket til næsten realtid – hvilket er et krav for seriøse forhandlere.\nPå teknologisiden leverer CoinFi institutionelle kaliberhandelssignaler for at hjælpe brugerne med at advare om markedsforhold, de er interesserede i (såsom stigninger i handelsvolumen eller arbitragemuligheder), så folk kan træffe bedre og mere rettidige handelsbeslutninger. CoinFis teknologiplatform tilbyder også automatiserede handelsbots, handelsalgoritmer og datafeeds.\nPlatformen inkluderer interne værktøjer, der er udviklet af tidligere Wall Street-teknologer samt en markedsplads, der giver adgang til crowdsourcede handelssignaler. Brugere, der bidrager med deres handelssignaler, modtager CoinFi-tokens svarende til samfundets vurdering af deres værdi.\nCoinFi-tokenet (COFI) har 2 primære værktøjsfunktioner – det låser ikke kun adgang til CoinFi’s markedsinformationsplatform, det hjælper også med at belønne samfundets bidragydere for at bidrage med deres forskning, analyse, nyhedstips og handelssignaler til CoinFi-økosystemet.\nEfterhånden som platformen vokser, overgår virksomheden til en fuldt Crowdsourced-model for at levere forskning, analyse og handelssignaler, der tilskyndes via CoinFi-tokens. Adgang til platformens avancerede funktioner og premiumindhold kræver indsats af tokens for at belønne tokenejere og reducere volatiliteten.\nHvem er holdet bag dette projekt?\nHoldet bag CoinFi er en gruppe af meget erfarne eks-wall street handlende, teknologer og iværksættere.\nEfter at have forladt hedgefonden hjalp han medstifter i 2012 for at handle kryptokurver på fuld tid, den tidligere Goldman Sachs-analytiker og CoinFi-medstifter Timothy Tam indså, at den finansielle datainfrastruktur, som han var vant til i aktier, næsten ikke eksisterede i kryptokurrencymarkederne.\nFor at fremme sine egne handelsstrategier indgik Tam – som også har en datalogisk baggrund – et samarbejde med teknisk medstifter og den tidlige bitcoin-adopter Han Chang for at udvikle brugerdefinerede handelssignaler. Han hyrede også adskillige junioraktieanalytikere til at hjælpe ham med at udføre alt-mønt-forskning.\nEfter drøftelser med andre kryptohandlere om de værktøjer og forskning, han producerede til sine egne handelsbehov, indså Tam og hans fremtidige medstiftere hurtigt, at den meteoriske vækst på kryptomarkederne drastisk havde overgået den infrastruktur, som kryptohandlere havde brug for for at gøre intelligent handler.\n“Sammenlignet med den slags værktøjer og on-demand finansiel analyse, som aktiehandlere har adgang til, er kryptovalutamarkedet drastisk underordnet,” siger CoinFi-medstifter Timothy Tam. ”På nuværende tidspunkt er der ingen ækvivalenter af Bloomberg Terminal for krypto-investorer. Jeg tror virkelig CoinFi vil være den platform, og den positive reaktion på de handelssignaler og den økonomiske analyse, vi hidtil har frigivet, bekræfter, at kryptoinvesteringssamfundet er sulten efter en platform, der leverer rettidige nyheder, dybtgående økonomisk analyse og en robust sæt af institutionelle kvalitetshandelsværktøjer. ”\nEr platformen i øjeblikket live? Hvordan virker det?\nCoinFi-teamet har en veludviklet protype, der i øjeblikket er i lukket beta. Som forberedelse til deres oprindelige møntudbud (ICO) har deres medstifter Timothy Tam frigivet flere videoer på CoinFi-bloggen, der deler nogle af den spændende teknologi, som udviklingsteamet har arbejdet med bag kulisserne.\nFor eksempel er her et fascinerende kig på, hvordan de kan forudsige møntprisbevægelser ved at analysere accelerationer i handelsvolumen.\nForudsigelse af møntprisbevægelse via volumenacceleration\nDe tester i øjeblikket også forskellige triggerniveauer og filtre for at forbedre nøjagtigheden af dette signal og minimere falske positive, men som du kan se i videoen, viser deres backtesting, at CoinFi’s volumenaccelerationssignal allerede kan forudsige prisbevægelser med tilstrækkelig nøjagtighed til at gøre nogle meget rentable handler.\nHvis du finder dette interessant, har den tekniske medstifter Han Chang også en video, der viser dig det grundlæggende om, hvordan unormal handelsvolumen korrelerer med nyheder og prisbevægelser ved hjælp af en tidligere alfa-version af CoinFi’s software.\nOpdagelse af unormal handelsvolumen som en forudsigelse af prisbevægelse\nDe har en detaljeret køreplan over de ekstra funktioner, de bygger på deres internet side, nogle af køreplanfunktionerne for 2018 inkluderer frigivelse af arbitrage-signaler og nyhedsstemningsanalyse, som du vil få adgang til ved hjælp af COFI-token.\nHvordan får jeg adgang til CoinFi-platformen?\nNår platformen frigives i 1. kvartal 2018, kræver det første niveau af adgang, at der indsættes mindst 10.000 COFI-tokens, men dette minimum fraviges for tidlige adoptere, der bidrager til tokensalget.\nCoinFi accepterer i øjeblikket hvidlistelegistreringer til sit ICO-token-forsalg, der lanceres den 15. januar 2018 og inkluderer et indledende 20% bonusniveau.


Leder: Vemodigt farvel til en af velfærdssamfundets garanter | Netavisen Pio\nLeder: Når en ny hovedorganisation i dag ser dagens lys, er det samtidig farvel til et LO, som i 120 år har stået i front i kampen for velfærd\n13. april 2018 - 12:00\nDet kan let blive vemodigt for mange med tilknytning til arbejderbevægelsen, når LOs ekstraordinære kongres i dag i Odense med stor sandsynlighed vælger at sige farvel til en institution i det danske samfund, som har sat et helt afgørende præg på det danske samfund de sidste 120 år. Uden LO og LO-familien havde det danske velfærdssamfund ikke været den succes, som det er.\nSiden den 3. januar 1898, hvor det nuværende LO – dengang under navnet De Samvirkende Fagforbund, DsF – blev grundlagt som hovedorganisation for de danske arbejdere, så har de politiske kampe og samfundsforandringer stået i kø.\nLO stod i front, da danskerne fik ret til at forhandle overenskomster, da arbejdsmarkedspensionerne blev indført, når uddannelsesreformer bliver implementeret og ikke mindst, når den konkrete arbejdsmarkedspolitik bliver besluttet.\nFrem for alt har LO sikret et stabilt arbejdsmarked, hvor forhandlinger og pragmatisme er gået hånd i hånd med konkrete resultater.\nVar garanten for fremgang\nGenerationer er født og opvokset med en fagbevægelse, men også et LO, som et fast holdepunkt og garant for en tryg udvikling mod bedre tider. Intet tyder på, at behovet for et organ, der kan løfte denne stemme, bliver mindre fremover.\nDet bliver selve opgaven for en ny hovedorganisation at være denne stemme. Derfor er fusionen også udtryk for en gensidig forpligtelse af alle lønmodtagere i Danmark. Det er en ny stor musketered for hovedparten af de danske lønmodtagere.\nLillesøster FTF har længe ligget i læ af storebror LO, som er dem der altid er gået forrest, har løftet ansvaret og taget kampene. Fremtiden kræver mere af en hovedorganisation end strategiske samarbejder med Mandag Morgen, et nyt erhvervspolitisk udspil og stort engagement i disruptionrådet, som ellers har kendetegnet FTF.\nMen et stadig mindre og mindre LO vil få mere og mere svært ved at løfte opgaven alene. Et forventet årligt medlemstab på mellem 15-20.000 kommer til at gøre ondt på LO.\nMedlemsvandringer og erhvervsudviklingen vil på sigt gøre det svært for et LO, som vi kender i dag, at udfordre arbejdsgiver i DI og DA, politikerne og embedsapparatet på Slotsholmen. Styrket lobbyindsats og øget professionalisering fra arbejdsgiverne kræver et svar fra lønmodtagerne.\nDerfor er konklusionen, at sygeplejersker, lærere og pædagoger har lige så meget brug for ufaglærte 3F’ere, metallere og SOSU’er, som omvendt. Omstændighederne kræver, at danske lønmodtagere står skulder ved skulder. En pointe som OK18 også har understreget.\nFusionen er ikke løsningen\nMen en LO-FTF fusion er intet quick-fix – tværtimod har fusioner ofte været en udtryk for øget afstand til medlemmer og et benspænd for beslutningskraften. Det er i hvert fald to meget konkrete udfordringer, som en ny hovedorganisation skal overvinde.\nDet er kun konkrete faglige og politiske resultater, der kan bevise, at fusionen var den rigtige beslutning.\nDermed er det også altafgørende, at en kommende hovedorganisation bliver mere som LO end FTF. Modet til at tage nye kampe som Ryanair-konflikten, udsynet til at formulere fremtidens vision og viljen til at gå nye veje for at sikre sin indflydelse.\n”Same procedure as last year” er ikke en mulighed for hverken LO, FTF eller de danske lønmodtagere .\nHvis en ny hovedorganisationer gerne vil stærkt fra land, så kunne den gøre det ved at:\n1) Stå i spidsen for en revision af den danske forhandlingsmodel for den offentlige sektor, hvor Moderniseringsstyrelsen stækkes, armslængdeprincipper styrkes og forhandlingerne bliver reelle.\n2) Skabe forudsætninger for at sikre danske lønmodtagere en fortsat reallønsfremgang. Danske lønmodtagere har været privilegerede, men den globale udvikling vil sætte hårdere igennem herhjemme og tendenserne er her allerede.\n3) Sikre, at arbejdet bliver en glæde og ikke en byrde – det handler om sikre arbejdsamiljøet, modvirke vikartruslen og sikre folk et arbejde, der er værd at stå op til.\nDer er en betydelig risiko for, at fusionen kan betyde afpolitisering af fagbevægelsen, men det er det stik modsatte, som de danske lønmodtagere og det danske samfund har brug for.\nEn succesfuld fusion er en fusion, der har modet til at skabe politiske resultater.\nBaseret på disse emner: leder | LO-FTF


Det er mere vigtigt at opdatere anti-virusværktøjer end de fleste software. Men nogle brugere har angivet på fora, at deres AVG-antivirus-værktøjer ikke opdaterer. Det efterlader dem med forældet AVG-antivirussoftware. Her er et par beslutninger, der kan rette et AVG-værktøj, der ikke opdateres.\nHvad skal man gøre, hvis AVG ikke opdaterer\nOpdater manuelt AVG\nSlet midlertidige opdateringsfiler\nGeninstaller AVG Antivirus\n1. Manuel opdatering af AVG\nPrøv først at opdatere AVG manuelt. Det er ikke ligefrem en løsning for AVGs automatiske opdateringer, men i det mindste kan du så få softwaren opdateret. På denne måde kan du manuelt opdatere AVG.\nFørst skal du åbne denne side i din browser.\nVælg din AVG-version på siden, og klik derefter på en opdatering for at gemme til HDD eller USB-drev.\nHvis du bruger freeware AVG, kan du få opdateringerne fra juli 2018 fra denne webside.\nÅbn dit AVG-værktøj i Windows.\nKlik på Valg øverst til højre i AVG-vinduet.\nVælg derefter Opdater fra mappe for at åbne et Browse for Folder-vindue.\nVælg den mappe, der indeholder AVG-opdateringen, og tryk på knappen OK .\n2. Slet midlertidige opdateringsfiler\nHvis du sletter softwareens midlertidige opdateringsfiler, kan du rette op til AVG-opdateringer, hvis AVG returnerer en opdatering eller generel fejlmeddelelse, når du opdaterer. For at gøre det skal du åbne AVG-vinduet.\nKlik på Valg og vælg Avancerede indstillinger på menuen.\nKlik på + for at udvide opdatering, og tryk på knappen Administrer .\nDerefter kan du vælge en opsætning Slet midlertidig opdateringsfiler .\nKlik på Ja for at bekræfte og slette midlertidige opdateringsfiler.\n3. Scan til malware\nMalware kan blokere AVG-opdateringer. Som sådan kan rensning af skadelig software reparere opdateringsprogrammet. Det kan du gøre med Malwarebytes. Tryk på knappen Free Download på denne side for at tilføje freeware Malwarebytes til Windows. Derefter kan du køre en scanning med den software ved at trykke på Scan Now- knappen.\nWindows Firewall kan blokere AVG fra opdatering. For at sikre, at det ikke er tilfældet, kan du midlertidigt slukke for den pågældende firewall. Sådan kan du slukke for firewallen i Windows 10.\nÅbn søgefeltet Cortana ved at trykke på knappen Type her for at søge på proceslinjen.\nIndtast søgeordet 'Windows Defender' i Cortana's søgefelt, og vælg for at åbne Windows Defender Firewall.\nKlik Slå Windows Defender Firewall til eller fra for at åbne de firewallindstillinger, der vises direkte nedenfor.\nVælg begge valgmuligheder for Deaktiver Windows Defender Firewall der, og tryk på knappen OK . Du kan tænde firewall igen efter AVG-opdateringer.\n5. Geninstaller AVG Software\nGeninstallation af AVG-værktøjet sikrer i det mindste, at du har den nyeste version installeret. En frisk kopi af AVG erstatter også hjælpeprogrammets komponenter og indstillinger, som kan løse mange opdateringsproblemer. Følg nedenstående retningslinjer for at geninstallere AVG.\nÅbn Kør-tilbehøret ved at trykke på Windows + X-tastaturet og vælge Kør .\nIndtast 'appwiz.cpl' i Kør for at åbne kontrolpanelets applet vist direkte nedenfor.\nVælg din AVG-antiviruspakke, der er opført der, og tryk på knappen Afinstaller .\nKlik derefter på Ja for at bekræfte, at du har til hensigt at fjerne softwaren.\nGenstart Windows efter afinstallation af softwaren.\nAlternativt kan du mere grundigt fjerne AVG-hjælpeprogrammer med AVG Remover. Klik på Download på denne side for at tilføje AVG Remover til Windows.\nAfinstaller antivirusprogrammet med AVG Remover, og genstart Windows.\nDu kan downloade den nyeste AVG-software fra denne side.\nGeninstaller derefter dit AVG-værktøj med installationsguiden. Bemærk, at du måske også skal genaktivere ikke-freeware AVG-antivirusprogrammer med en produktnøgle.\nEn eller flere af disse beslutninger kan få din AVG anti-virus software opdateret. Bemærk, at du også kan vælge en reparationsindstilling til AVG i applet Programmer og funktioner. Denne mulighed kan også være til nytte for at fastsætte AVG-opdateringsfejl.


14/10/2019 08/04/2010 Af Dennis Kjærgaard\nDet har været en rigtig spændende tid den seneste måned, for som du kunne læse i mit indlæg om hvad jeg skal lave i 2010, er jeg kommet i gang med mit adsense og affiliate projekt.\nInden jeg gik i gang, har jeg brugt mange timer på at læse om emnet, og jeg blev især inspireret af Mikael Rieck, som blogger på antphilosophy.com. Mikael har skrevet mange gode indlæg om, hvordan han selv har skabt online indtægt, og han giver nogle gode konkrete eksempler på, hvordan han gør det. Hvis du overvejer at tjene penge online på adsense eller affiliate, så vil jeg anbefale dig at blive inspireret af Mikaels mange indlæg, om hvordan han selv gør.\nDen viden, som jeg har læst mig til på et utal af sites, inden jeg gik i gang, har givet mig en god start på mit projekt. Jeg har allerede den første måned lavet et tocifret antal sites med massere af kvalitets indhold til søgemaskinerne. Langt de fleste at mine sites er engelsksprogede, og da jeg selv er en halv krig om at skrive artikler på engelsk, så har jeg valgt at outsource denne del til freelance tekstforfattere, som jeg har skabt kontakt til via Elance. Jeg har indtilvidere benyttet mig af 3 forskellige frelancere for at variere skrivestilen i artiklerne og sprede risikoen for at blive snydt.\nDa jeg ikke selv skal bruge tid på at skrive artikler, frigiver det en masse tid til at lave linkbuilding til mine sider, og resultaterne har allerede vist sig. Flere at mine sider har allerede efter 1 måned fået pagerank af Google. Nu går jeg ikke selv så meget op i pagerank, da den ikke er afgørende for, om jeg får besøgende, men for mig er den en indikation af at min linkbuilding virker. Jeg har ikke haft noget mål mht. indtjening i denne måned, men siderne har allerede givet et par hundrede fra adsense samt et par affiliate salg, så jeg er glad og tilfreds og ser lyst på fremtiden.\nHvis du selv kender til nogle gode blogs om online markedsføring, som har hjulpet dig selv godt i gang, så del dem gerne 🙂\nStatus på adsense og affiliate projekt efter første måned, 5.0 out of 5 based on 2 ratings\nNyt billigt logo via design konkurrence\n14 kommentarer til “Status på adsense og affiliate projekt efter første måned”\n08/04/2010 kl. 14:04\nDet er da hurtigt, du begynder at se resultater. Godt gået.\nJeg kan ikke engang få en godkendelse igennem hos Adsense — jeg har foreløbig ventet over 1 måned, så det går da ikke videre hurtigt. Og man kan dælme ikke engang kontakte dem for at høre, om man er røget ud af køen.\n08/04/2010 kl. 14:52\nJeg havde selv en del problemer med godkendelse til Adsense, men genbestilte 3 gange og til sidst dukkede den op med posten.\nJeg håber du snart modtager den så du kan komme i gang og dele erfaringer 🙂\n21/04/2010 kl. 21:30\nSpændende at læse om dit adsense/affiliate projekt. Jeg har også læst Michaels spændende indlæg og ladet mig inspirere.\nMit lille forsøg med rent danske adsense blogs har nu i snit givet 60 kr om dagen gennem en længere periode. Det har givet en meget god timepris per artikel 😉\n21/04/2010 kl. 22:39\nDet lyder spændende, hvor længe har du været i gang?\nJeg har mest fokuseret på engelske sites, men jeg har også kørt nogle forsøg med et par danske, og de ser ud til at være profitable 🙂\n22/04/2010 kl. 05:44\nJeg har ca været igang ca årsskiftet. Blev egenligt tricket af at jeg havde et gammelt indlæg på en blog som blev ret besøgt omkring jul/nytår 2009 som gav en pæn opsætning (dog ikke nok til at blive udbetalt).\nPå baggrund af det satte jeg nogle niche-websites i søen, og de fleste har generet indtægt. Min konklusion på den korte bane er at man er nød til at ramme mange forskellige nicher hvis man vil have en stabil indtægt på adsense.\n22/04/2010 kl. 11:02\nHelt enig, hvis det udelukkende er adsense er det bedst at lave en masse niche sider.\nDet lettere at lave 10 sider, som giver 100 kr. om dagen, end det er at lave 1, der giver 1000 kr. om dagen.\nDet arbejder jeg i hvert fald efter 🙂\n23/04/2010 kl. 21:52\nDet lyder spændende. Har du en anbefaling af nogle content writers? Hvad ligger prisen på en artikel på?\n.-= Mathias Bak´s last blog ..Kvoter og tvang er ikke ligestilling =-.\n23/04/2010 kl. 23:00\nJeg vil anbefale dig at finde dine content writers via elance.com, der vil du nemt kunne finde en til dit behov. Prisen afhænger af kvaliteten, jeg benytter mig selv at billige 400 ords artikler til 3$ stykket. Kvaliteten er ok, der kan dog være en fejl hist og pist, men de bruges primært til adsense sites og linkbuilding.\nJeg fortæller blot hvad artiklen skal handle om og hvilket ord den skal optimeres til. Vil du have gode kvalitets artikler skal du nok regne med omkring 10$ pr. artikel. Jo bedre du kan beskrive hvad du præcis ønsker, jo bedre resultat får du. Så dine projektbeskrivelser til dem er vigtige, men der er i forvejen skrevet mange gode derinde, som du kan lade dig inspirerer af.\n13/05/2010 kl. 10:34\nStatus efter et stykke tid 🙂 Som forudset er det vigtigt at have nok nicher, så en adsense ikke tørrer ud, fordi en niche stopper, enten for evigt eller måske kun året.\nNogle nicher er meget specifikt for årstiden, hvor andre mere spreder sig ud over hele året.\n13/05/2010 kl. 12:52\nGodt at få bekræftet. Jeg satser også på af sprede risikoen på mange små niche sites, dog laver jeg også nogle mere seriøse og større sites.\nStatus herfra: ligger i hængekøjen i Thailand med min iPhone, imens mine sider og freelancere passer sig selv 🙂\nTak for status Tim, jeg glæder mig til at følge udviklingen 🙂\n18/05/2010 kl. 12:47\nCool at læse om dine erfaringer med Adsence og affiliate! Jeg skal helt sikkert have kigge på Elance, da jeg har samme problem med at det tager 7 år og en madpakke at skrive på engelsk 😉\nJeg har arbejdet ca. 1½ måned med adsence på et par hjemmesider med en del trafik. Så nu tjener jeg ca 150 kr om dagen, og det giver i den grad “blod på tanden” 🙂\n.-= Thomas Justesen´s last blog ..Latter til polterabend er et hit =-.\n25/05/2010 kl. 10:08\nJeg kan kun anbefale Elance, da jeg kun har haft gode oplevelser med de tekstforfattere, som jeg selv har brugt. Bare husk at jo bedre du kan beskrive, hvad du har brug for, jo bedre resultat får du 🙂\n01/06/2010 kl. 16:46\nglæder mig til en update 🙂\n01/06/2010 kl. 17:41\nDen er også på min to do, men vi går snart live med den nye pokal webshop, som jeg er ved at ligge sidst hånd på.\nMen jeg skal nok få presset en update ind, der har jo været masser af udvikling trods 3 ugers ferie i Thailand 🙂


Gravid | Rudolph Care – certificeret, økologisk og bæredygtig luksus\nGiv massage til de mindste\nKender du Katrine Birk? Hun er mester i babymassage, akupressur og zoneterapi, og giver dig her sine bedste tricks, så du kan lære at massere dit barn til mere søvn, mere ro og mere harmoni.\nSå kan babyen bare komme an\nAndrea har pakket den famøse barselstaske, og melder klar til en smuttur på hospitalet. Nu er det ikke så meget andet tilbage end at vente på, at den lille Rudolph-baby også synes, at tiden er inde.\nAndrea har de seneste to søndage været gæst hos Master Fatman i radioprogrammet ”Croque Monsieur” på radio 24/7. Andrea og Morten taler både om historien bag Rudolph Care, ”nøgenhedsproduktet”, og hvilket Rudolph Care produkt som er en vældig god...\nKan man gå på barsel som selvstændig?\nSidste del af graviditeten er sat ind, og en ny barsel venter Andrea inden længe. Men det er ikke altid lige let at tage på barsel, når det er ens eget firma, man skal forlade for en stund. Andrea deler lidt tanker – og tips – om det, at holde...\nEn gravid krop er en krop i konstant forandring, og det betyder lidt ændrede skønhedsvaner for Andrea.\nDet er måske sidste gang, jeg skal være gravid, og denne gang har jeg en klar mission om at nyde det. Det var jeg nemlig ikke så fokuseret på de andre gange…\nAndrea har lige været på en længere rejse til Caribien, og udover at pakke nok fornødenheder til sig selv, stiller det at rejse med en baby særlige krav til pakkefærdighederne. Men det er absolut muligt at få plads til det hele. Her får du Andreas...\nEn gave når du shopper Bon Voyage


Kosttilskud i det daglige for dig der vil være sund og aktiv.\nSundhedstilskud til din krop!\nHvis du ønsker et aktivt liv hele livet, så er kosten ekstrem vigtig - men det kan være sin sag at få spist det rigtige, for arbejde m.m. kan gøre at man ofte tyr til de nemme løsninger - og så kan et kosttilskud være en rigtig god løsning. Her på siden finder du nogle af de bedre produkter, når det gælder kosttilskud der bidrager til at holde kroppens funktioner toptrimmede.


Brøndby IF – FC Sofa\nEr computeren ved at crashe?Den stolte…\nTag Archives: Brøndby IF\nArtikler, Danske hold, FC København, Generelt\nSmidt d. 01/05/2016 af CornerEagle\nDer er næsten lige fløjtet af. Thomas Delaney har reddet en uafgjort hjem med et mål syv minutter før tid, det er ikke det resultat som Brøndby havde håbet på men bedre end de havde frygtet. Camilla Martin og Peter Kjær står klar til at håndtere nedtakten i Viasats mobile studie, denne gang sat op nede ved spillertunnellen. Pludselig flyver det gennem luften med kasteskyts fra Brøndbys udebaneafsnit. Spillere skal dukke sig for golfbolde og jernrør og Viasats studie bliver nødt til at blive evakueret indenfor. Billedet af Brøndby fans der står oppe på spillertunnellen er forside stof næste dag.\nForklædt som talentklub\nSmidt d. 23/02/2016 af CornerEagle\nDer er blevet talt en del de sidste par år om talentudvikling i dansk fodbold, specielt blandt topklubberne i ligaen. Brøndby har lanceret deres Masterclass, FC Midtjylland har deres akademi og FC København har deres School of Excellence og alle mener de enten at de selv har ret eller i det mindste at de andre tager fejl.\nArtikler, Danske hold, Generelt\nDen unikke atmosfære\nSmidt d. 06/04/2015 af CornerEagle\nStop mig hvis det lyder bekendt, Brøndby har problemer med indberetning af deres fans på udebane.\nKun indberetningen af deres fans, naturligvis. Som Brøndbys hjemmeside gør klart i starten af deres seneste indslag:\n»I Brøndby IF har vi Danmarks bedste og mest loyale fans, som i tusindtal sæson efter sæson har fulgt Brøndby IF over alt i landet. I stort antal er de med til – både på hjemme- og udebane – at skabe en unik atmosfære til vores kampe.«\nDen unikke atmosfære er ellers problemet. Hele tolv gange er Brøndbys fans blevet indberettet til Disciplinærudvalget, flere end nogensinde før på en sæson eller som Jesper Jørgensen kalder det »en nedadgående tendens i omfanget og graden af negative episoder på tribunerne«. Det til trods har Brøndby valgt at fremstille en række krav til deres kommende modstandere på udebane der skal sikre at den unikke atmosfære ikke koster flere indberetninger. En række krav der blandt andet indebærer et net til at stoppe kasteskyts, flere vagter til at visitere folk, bedre indgangsforhold på stadion, alt sammen for klubbernes egen regning og kan det eventuelt komme op indenfor den næste uge?\nIkke at Brøndby ikke selv gør noget ved problemet. Som de forklarer:\n»Sideløbende med forventningerne om forbedrede rammer på udebaneafsnittene igangsætter Brøndby IF i samarbejde med fansene en oplysningskampagne rettet mod egne fans.\nDen vil blandt andet bestå af et tribunekodeks med specifikke forventninger til, hvordan man opfører sig til Brøndby IF’s kampe, hjemme som ude. Et tribunekodeks, som udarbejdes af fansene.\nDerudover justeres stadionreglementet på Brøndby Stadion, lige som kommunikationen omkring konsekvenserne ved at bryde reglerne opprioriteres fremadrettet.«\nEller med andre ord, næh næh næh, det må I ikke! Fy fy, skamme skamme, fy fy, slut, forbudt!\nUndskyld hvis jeg ikke er imponeret over at deres eget ansvar bliver kogt ned til en pegefinger som fansene selv forventes at skulle løfte. Selv Brøndby Support gør mere end det der, som næstformand Sarah Agerklint forklarede til BT.\n»Jeg tror, vi nærmest en gang årligt er ude med en udmelding om, at folk skal lade være med at kaste med ting.«\nI samme interview forklarer hun at det hele handler om passion og følelser, hvilket jeg ikke helt kan få til at hænge sammen med at der bliver kastet batterier efter bolddrenge i Parken. Det ligner langt mere en overlagt handling af folk der nok godt ved at den slags ikke er okay, også uden et tribunekodeks udarbejdet af de samme fans som nu har brug for specialbehandling.\nMen er det specialbehandling, er det ikke nødvendigt med de her krav, for hele ligaen? Det er ihvertfald argumentet der bliver fremlagt, at Brøndby håber at deres forslag »kan danne udgangspunkt for fælles rammer og reglement i hele Alka Superligaen« og vil hjælpe »alle klubber med fans, der rejser med på udebane, og som også har lignende udfordringer«. Nu skulle man tro at Brøndby, med deres tolv indberetninger for ikke at overholde det, ville være helt unikt kvalificeret til at vide at der allerede var et fælles ordensreglement for hele Alka Superligaen. Ligesom jeg har svært ved at se præcis hvem de tænker på når de taler om hold med »lignende udfordringer«.\nHvornår har vi sidst set målmænd og bolddrenge bombarderet med lightere, batterier og mere i kampe der ikke har Brøndby som en af parterne? Hvilke andre hold har den slags problemer i nok omfang til at net er nødvendige? Net som Brøndby forresten foretrækker i grønt og af typen som ikke umiddelbart kan hives ned, den sidste del nødvendig at have med fordi vi nu i flere omgange har set Brøndby-fans gøre netop det med nettet der sidder i Parken.\nJeg kan godt forstå at de gerne vil have bedre indgangsforhold men igen, måske gribe i egen barm først? Det er stort set en fast tradition nu at enhver nyhed om udsolgt på Brøndby Stadion bliver fulgt op af en forsinkelse af kampstart fordi de ikke kan få folk på plads i tide.\nOg nu ved jeg godt at argumentet fra højt og lavt har været »jamen, hvad med FCK« og man skal bare kigge på antallet af vores indberetninger til fodboldens disciplinærinstans for at se at vi har problemer med pyroteknik på udebane. Men reaktionen hos FC København var allerede for år tilbage at gå igang med at indføre Awaykort, det var ikke en oplysningskampagne og en række krav til de andre klubber i ligaen om at løse vores problem. Og uden at sidde med aktuelle tal foran mig, så kunne man forestille sig at forsøget på at finde en reel omend upopulær løsning på problemet er hvad der i dag gør at Brøndby er blevet indberettet i over halvdelen af deres kampe indtil videre i denne sæson og FCK ikke er.\nMen nu kommer løsningen så. Lige så upopulær som FCKs Awaykort, dog med de andre klubber snarere end klubbens egne fans. Spørgsmålet om hvorfor det skal være dem og ikke fansene kræver et større skriv end det her, det ville handle om Brøndby-fans der hopper på biler og en tidligere sikkerhedschef der blev truet med tæskehold, om en klub der har fundet ud af at de ikke er så uundværlige for dansk fodbold som de troede de var og derfor har bundet sig op på den ene ting som de stadig kan sælge som værende unikt, deres fans og stemning, to ting der både er blevet klubbens største aktiv (næststørste aktiv, efter Jan Bech Andersen) men samtidig en af deres største trusler.\nDen sidste del er vigtig for det andet spørgsmål, ikke hvorfor dem men hvorfor nu. Hvorfor nu, med fem udekampe tilbage, er det pludseligt bydende nødvendigt med de her tiltag?\n»Fodboldens disciplinærinstans har overvejet, om det var nødvendigt at anvende andre sanktioner end bøde for at få stoppet de kontinuerlige overtrædelser af Cirkulæret, men har ikke fundet fuldt tilstrækkeligt grundlag for det på nuværende tidspunkt.«\nDet var reaktionen på den ellevte indberetning denne sæson, efterfølgende har der været en tolvte. Jeg vil gerne garantere at de ikke slipper fra et Københavner-derby uden nummer tretten og så er spørgsmålet hvor langt DBU er villige til at strække sig for at undgå at eskalere straffen forbi bødestadiet. Så nu kommer de her krav, krav hvor halvdelen af dem er ting der allerede er dækket af det fælles reglement som klubberne har aftalt imellem sig. Der skal være kontrollører i udebaneafsnittet, de skal gennemsøge afsnittet for pyro, adgangsforholdene skal være i orden og der skal føres sager mod folk der overtræder reglementet. Klubberne er faktisk »forpligtet« til at føre sager hele vejen til byretten. Der står ingen steder hvad der sker hvis de ikke gør som forpligtet eller hvem de er forpligtet over for. Der skal være net foran udebaneafsnittet, Brøndby skal have indflydelse på hvor mange der kommer ind på afsnittet og hvem der kommer ind på afsnittet.\nJeg ved ikke hvilken kommunikation der har været mellem DBU og Brøndby IF, men der begynder at danne sig et skær af panik over de her krav.\nIkke mindst over reaktionen hvis klubberne vælger ikke at lægge sig under for Brøndbys krav. Eller, ikke reaktionen så meget som truslen. Brøndby truer nemlig med at frasige sig retten til udebaneafsnit. Og sker det, så bliver klubberne nødt til at følge trop med SønderjyskE der stoppede helt for billetsalget. For Brøndbys fans dukker stadig op. Samlet på et udeafsnit grænser det allerede til en uholdbar sikkerhedsrisiko, uden muligheden for at holde de medrejsende Brøndby-fans samlet et sted og uden noget udebaneansvar eller hjælp fra Brøndbys side er det fuldstændigt uholdbart. Det ville ikke kunne forsvares fra hjemmeholdets side. Så det hedder enten Brøndby-fans eller ingen fans.\nDet er ikke et krav. Det er afpresning.\nOg så er spørgsmålet om Brøndby endnu engang bliver ramt på uundværligheden eller om deres fans endnu engang bliver bekræftet i at de er det mest unikke Brøndby har tilbage.\nArtikler, FC København\nFrygten for fiasko\nSmidt d. 17/07/2014 af David\nBrøndby-træner Thomas Frank blev for nyligt præsenteret for mærkatet “favorit” og reagerede som så mange trænere før ham. Han skubbede det straks over på FC København.\nFCK har investeret, jeg ved ikke hvor mange millioner i spillere, så de er klart de største favoritter. Det vil jo være en decideret fiasko, hvis de ikke bliver mestre i år.\nLige i år bliver vi nok ikke mestre, det ville AaB ihvertfald blive kede af, men ville det være en fiasko hvis København ikke blev mestre i denne sæson?\nJa. Ja, selvfølgelig ville det være en fiasko. Vi har hentet solidt ind, brugt mange millioner og vi vandt ikke mesterskabet sidste år. Selvfølgelig ville det være en fiasko at gå to år i træk uden et mesterskab.\nDet her er FC København, det er en fiasko at gå et år i træk uden et mesterskab.\nMen det vil også være en fiasko hvis Brøndby ikke vinder mesterskabet. De har investeret kraftigt i deres trup, de ser ud til at ende med at holde på deres største salgsobjekt på trods af egne (erklærede) ambitioner, de har to rigtig, rigtig dyre drenge rendende rundt i Thomas Kahlenberg og nu Johan Elmander, det ville da klart være en fiasko for dem hvis de ikke vinder mesterskabet.\nLigesom det vil for FC Midtjylland, som har formået at holde på de fleste af de profiler som man ellers regnede med ville blive solgt (regnede ret så kraftigt med, for visse spilleres vedkommende) og har lige fået endnu en omgang ny kapital ind med store ambitioner om Champions League i kølvandet. Det vil være en fiasko for dem ikke at vinde mesterskabet, specielt med tanke på hvor tæt de var sidste sæson.\nOg AaB har godt nok mistet Kasper Kusk og måske Rasmus Jönsson men uden penge har de alligevel formået at hente Thomas Enevoldsen og Nicklas Helenius ind og kan de ellers holde på spillere som Jacob Ahlmann og Nicolaj Thomsen så er det svært at se AaB som svækket i forhold til det hold der vandt mesterskabet sidste år. Så ville det da også være en fiasko for dem.\nSådan er det i en liga med ambitiøse tophold. Det vil altid være en fiasko for nogle.\nForskellen på et mesterskab og en katastrofe-sæson er ofte hvordan man håndterer frygten for fiasko. Det så vi tydeligst med FC Midtjylland sidste sæson. Uanset hvor godt det gik, så stak man hovedet i jorden når man blev forelagt muligheden for at vinde guld, for har man først en forventning om at vinde noget så åbner man også op for at miste noget. Så længe man ikke kan vinde guld, så kan man heller ikke tabe guld. Så fingrene i ørene, lalala, jeg kan ikke høre dig når talen faldt på guldet. Indtil helt til sidst. Så blev man nødt til at tale om guldchancer. Og så tabte man.\nFaktisk er det nærmest blevet en konkurrence i sig selv, det med ikke at ville tale om guldet. Danmarksmesterskab i favorit-forflytning. Thomas Frank har lagt hårdt ud, men lur mig om de andre konkurrenter ikke kommer stærkt igen når chancen for et mesterskab bliver præsenteret for dem.\nBortset fra en. For selv om der er en del hold som må anse det for en fiasko hvis de ikke vinder guldet, så er der kun et hold i Danmark som ikke kan slippe afsted med at flytte favoritværdigheden over på andre. Det er FC København. Selv efter den famøse 1-5 kamp i Parken hvor Ståle Solbakken prøvede at tale København ud af kampen og FC Midtjylland i front i favorit-kapløbet, så var der ingen der sådan rigtig bed på. For selvfølgelig skal København vinde mesterskabet. Også sidste sæson. Også for to sæsoner siden.\nOg frygten for fiasko findes da også her i klubben. Bare se fanreaktionen på et par, hvis man er gavmild, middelmådige træningskampe. Og det er nok ikke noget der ændrer sig før et godt stykke inde i sæsonen, for Ståle Solbakken og resten af den sportslige ledelse har også taget sidste års fiasko til sig og er gået i gang med at bygge et nyt mesterhold.\nOg et mesterskabshold, det bliver bygget op fra bagkæden og frem. Det er ikke tilfældigt at vi har hentet en målmand, tre centrale forsvarsspillere (hvoraf den ene nu ser ud til at blive brugt primært som defensiv midtbanespiller) og to backs (den ene først fra vinter). Nu skal der lukkes af defensivt efter vores dårligste sæson siden 04/05 sæsonen hvis man kigger på mål scoret imod os. Offensiven bliver afhængig af en solid defensiv og det fysiske overskud til at sætte et hårdt pres når modstanderne har bolden. Det fysiske overskud har vi ikke endnu og der går nok et par måneder før vi rigtigt er der hvor vi kan kværne modstanderne helt ned.\nDet bliver ikke kønt. Og det bliver næppe vildt effektivt før vi får det fysiske overskud. Men det kommer til at vinde kampe. Og det kommer til at holde antallet af mål imod os nede. Og det vinder mesterskaber.\nSer man på den moderne era af Superliga fodbold, den periode jeg så godt kan lige at bruge som datasæt fra vores andet mesterskab i 00/01 sæsonen og frem til nu, så er otte af de fjorten mesterskaber gået til det hold der har scoret flest mål (eller delt-flest). Tolv af dem er gået til det hold der har haft færrest mål imod.\nMed andre ord, er man det hold i Superligaen der scorer flest mål så er det stadig plat eller krone om man vinder mesterskabet men er man det hold der bliver scoret færrest mål imod, så er du over 85% sikker på et mesterskab.\nOffensiven ser stadig tynd ud og jeg ville være pænt overrasket hvis truppen ikke får tilført en spiller eller to, men man bliver nødt til at gå ind til denne sæson velvidende at det her er et langsigtet projekt lige så meget som det er et kortsigtet. Der er ikke plads til flere fiaskoer, hverken nu eller fremover, og både trupsammensætning og taktik er sat derefter. Målet er at holdet topper i en sæson ligesom 10/11 holdet med et suverænt mesterskab og et europæisk raid, men ligesom opbygningen af det hold også startede med et AaB mesterskab mens vi lå og kæmpede med FCM om andenpladsen, så vil det her hold nok også have brug for et par sæsoner før det hele går op i en højere enhed.\nIndtil da vil det være vigtigere at vinde end at vinde underholdende. Det første udelukker ikke det andet, men det vigtigste er at det her mesterskab ikke glipper. Det er frygten for fiasko. Nu skal vi vise at vi kan håndtere den.\nArtikler, FC København, Superligakampe\nKampen for fremtiden\nSmidt d. 01/12/2013 af David\nVi er godt nok i December, men kampen mod Brøndby er muligvis årets vigtigste kamp, muligvis sæsonens vigtigste kamp.\nJeg har nu i et par uger prøvet at skrive en artikel om hvorfor kampen mod FCN var den kamp der bedst tegnede Ståle Solbakkens nye FCK, specielt sat op mod Ariël Jacobs’ FCN kampe, men jeg kan simpelthen ikke få hul på den. Det må blive en vinterpause ting og så må jeg hive noget video gøjl ind over. Men selv om den var interessant på den måde, så var den ikke lige så vigtig som kampen mod Brøndby tegner til. Dertil er FCN alt for langt fra fordums styrke.\nKampen mod Galatasaray var imponerende. Men det var en, om man så må sige, gratis indsats. Der skal forhåbentlig ikke det store til for at motivere sig selv til at spille en Champions League kamp i Parken og da vi først var kommet lidt tilfældigt foran, så mindede det ærlig talt om den slags “store” europæiske indsatser man før har set fra danske hold, en stædig kamp for at holde modstanderne fra fadet der kun lykkes med hiv og med sving. Mod Juventus blev der hevet i Llorente og svunget med armene og så blev en lignende indsats i stedet til et af de nederlag der ofte bliver omtalt som hæderligt.\nSer vi bort fra Champions League og så kampen mod FC Nordsjælland, så har vi på det seneste haft en længere række kampe som vel bedst kan beskrives som gennemsnitlige. Mondæne. Der har været lyspunkter, Youssef Toutouhs pludselige markering som reelt alternativ på den centrale midtbane, Igor Vetokele der er begyndt at score mål, Thomas Delaney og Rurik Gislason der fortsætter hvad der forhåbentlig er deres endelige gennembrud i det københavnske, men samtidig en række kampe der har budt på diverse forfærdelige indsatser, enten af hele holdet i en halvleg eller af enkelte spillere over en hel kamp (jeg kigger i din retning, Nicolai Jørgensen). Vi har set en angrebskæde der, udover Vetokele, havde så lidt at byde ind med at Daniel Braaten blev de facto førsteangriber. Vi har set en forsvarskæde der stadig lider under individuelle fejltagelser, enten af typen som man havde håbet vi var sluppet for nu (Mellberg) eller af typen som vi åbenbart aldrig slipper for (Wiland, Sigurdsson). Vi har set Christian Bolaños. Ikke meget, men vi har set ham.\nDet har været op, det har været ned, der har heldigvis været mest fremskridt men det har hele tiden været to skridt frem, et tilbage. Vi er blevet bedre til at komme i gang efter en dårlig halvleg, men vi spiller stadig den dårlige halvleg. For al den udvikling som Delaney, Toutouh, Gislason, Vetokele og selv Claudemir og for den sags skyld Lars Jacobsen har vist, så er der spillere som Bolaños og Adi som virker til at være milevidt fra holdet og vel egentlig også en Nicolai Jørgensen der stadig ikke har formået at løfte sit bundniveau siden det imploderede efter et par mislykkede landskampe sidste sæson.\nSå der skal arbejdes hårdt i vinterpausen, både med det spillermateriale vi har og også med at få tilført tiltrængte nye kræfter. Ikke mindst fordi de ude på Vestegnen allerede har været godt i gang med det og med større succes end vi har de sidste par sæsoner.\nDerfor er kampen mod Brøndby så vigtig. Det er ikke sidste sæsons Brøndby hold, en samling spillere med større navne end evner, anført af en træner uden nogen af delene, i en klub uden penge, med en ledelse uden moral, på et stadion uden tilskuere. Brøndby er kommet ud af dødsspiralen, ganske vidst ved at smide andre folks penge efter problemet indtil det forsvandt men det er forsvundet. Og pengene strømmer stadig ind.\nOg ud igen og hele situationen minder mest af alt om bolig-boblen der førte til den finansielle krise men indtil den popper, så er Brøndby gået fra en syg patient til førsteudfordreren til både mesterskabet og pladsen som lokomotivet i dansk fodbold. Der er hentet dyrt ind, bevares, men de har også ramt plet med deres indkøb, noget der for en FCK fan vækker svage minder om at det gjorde vi vist nok også engang, for længe siden. De har hentet både store navne og store talenter og begge har præsteret stort set fra dag et, eller i hvert fald fra dag to. De har en ung træner med et godt navn og et fast system, de har fået de fans tilbage der ellers stod af da tingene så skidte ud (bare lad være med at nævne ordet “medløber”) og det kan da godt være at det finansielle aspekt stadig ser lidt suspekt ud, med dyre kontrakter, flere udgifter end indtjening, en stadig manglende hovedsponsor og en række storaktionærer som man godt kunne have mistænkt for at cashe ud lige så snart de øjner den store gevinst, men pengekisten er fyldt godt op på det seneste og den sidste rige idiot er ikke født endnu, så der sker nok ikke det store lige med det samme. Og hvis først de formår at komme igennem kvalifikationen til Champions League, så vil der for alvor komme fut på det tog.\nOg så er der en alvorlig chance for at vi bliver hægtet af.\nDet kunne det dog godt se ud til at de har fået øjnene op for på ledelsesgangen i Parken. Anders Hørsholt har været i Tipsbladet med sjældent bombastiske udtalelser om at der ville være “kamp til stregen” hvis nogen forsøgte at tage mesterskabet fra FCK, en reaktion der udeblev da FC Nordsjælland rent faktisk tog mesterskabet fra FCK og man må derfor formode at det kommer på baggrund af Brøndbys massive oprustning. Senest har Morten Crone Sejersbøl haft øret til vandrørene og kan på rygtebasis berette om en kapitaltilførsel af en “ekstraordinær størrelse”, hvilket også ville være nye vinde efter et år hvor ledelsen ikke så noget problem i at tage pengene fra Champions League og Andreas Cornelius salg og bruge dem til at at nedbringe gælden til Nordea mens fodboldholdet blev spist af med Marvin Pourié, for derefter at forklare fans og resten at fra nu af var FCK kun en af tre ligestillede dele af Parken Sport og Entertainment. Nu ser det ud til at vi skal til at være specielle igen.\nMen der er godt nok stor forskel på at sætte gang i den omvæltning fra en position som førsteudfordrer til FC Midtjylland, selv hvis det skulle blive fra tredjepladsen, efter at man har sat sin største rival på plads lige op til vinterpausen og så at sætte gang i den efter selv at være blevet sat på plads og overhalet af ny-rige Brøndby. Flasker alt sig, så hedder den sejre over Brøndby og FC Vestsjælland, overbevisende af slagsen og så point nok mod Real Madrid til at der skal spilles europæisk efter vinterpausen. Så er tonen ligesom sat og kursen udpeget.\nMen et nederlag mod Brøndby, et klart, et fortjent nederlag mod Brøndby… og så endnu en øretæve mod Madrid? Så er Vestsjælland kampen egentlig ligegyldig, for så er alt momentum alligevel fjernet, så er pusten gået af ballonen, så skal man op på hesten igen og alle de andre klicheer. Så er historien ikke længere at FC København er tilbage. Så er historien at Brøndby er tilbage, for alvor tilbage. Den er svær at lokke nye penge til med, den er svær at lokke nye spillere til med.\nSå kampen mod Brøndby kan ende med at blive sæsonens vigtigste. Den vil i høj grad være med til at afgøre i hvilken retning pilen peger når vi går til vinterpause og forhåbentlig begynder arbejdet med for alvor at genrejse klubben efter de sidste par år. Spørgsmålet er om det her hold kan sætte sig selv op til sådan en kamp, også når modstanderne ikke hedder Juventus, Real Madrid eller Galatasaray, og om holdet reelt er godt nok til at give sig selv den bedste udgangsposition til at forbedre sig. Der vil nok være en spiller eller to der går på banen for at sørge for at klubben kan hente bedre spillere end dem selv til deres egen position, hvilket må være en mærkelig situation at stå i.\nOg sidst men ikke mindst, så kan kampen her være årets vigtigste fordi vi har mødt Brøndby to gange denne her sæson, vi var ikke særlig gode da vi fik 0-0 derude sidste sæson, vi var ikke særlig gode da vi tabte 2-3 derude tidligere på sæsonen og hvis vi ikke vinder denne gang, så er det første gang siden 2008 at vi ikke har vundet over Brøndby i et helt år. Og hvem har lyst til det?\nEuropæiske kampe, FC København, Kampe, Superligakampe\nEfter Brøndby og Madrid eller en trup med problemer\nSmidt d. 06/10/2013 af David\nEfter et par uger med fremgang blev der godt nok udstillet nogle problemer denne uge. Hvis man af en eller anden grund stadig gik rundt med en ide om at FCK stadig kunne vinde mesterskabet, måske er man kronisk jubeloptimist, måske er man ansat som ekspert hos Viasat og ved bare ikke bedre, så må det være endegyldigt manet i jorden. Det er truppen simpelthen ikke til. Der er for mange problemer.\nNicolai Jørgensen kan endnu ikke spille Grønkjær rollen. Han forsvinder for meget fra kampene og er slet ikke i stand til at finde de samme åbne rum som han kan når han kommer ind fra kanten. Faktisk har vi endnu ikke set ham ramme det samme individuelle niveau som han havde i det første halve år i klubben. Med tanke på at han lige nu er vores primære kreative kraft på holdet, så er det essentielt at han snart rammer noget der minder om topformen.\nVi har fire angribere og ingen af dem er førsteangriber. Adi har haft nogle gode præstationer, men det er svingende og han har ikke for alvor sat sig igennem i ligaen endnu. Igor har været endnu mere svingende og hvor Adi i det mindste har et relativt OK bundniveau, så kan Igor svinge fra det fantastiske til det uhørt ringe, nogen gange i samme aktion. Cesar Santin har rollen som veteran, men han har aldrig været typen der tog sig af andet end sine egne præstationer. Det har faktisk været OK med Cesar de gange han er kommet ind, men han er ikke manden man bygger et angreb op omkring. Og så er der Marvin Pourié, som hverken personligheds- eller typemæssigt passer ind i FCK og aldrig har gjort. Et fejlkøb af typen som man desværre har set for mange af.\nChristian Bolaños har tjekket ud. Efter en smøre i pressen om manglende tillid fra en træner der flåede ham ud lige så snart noget gik galt, så er den umiddelbare opblomstring blevet erstattet af en række præstationer der har fået Ståle til at flå ham ud tidligere og tidligere. Mod Madrid startede han ude og nu mod SønderjyskE er han slet ikke i truppen. Men det er et større problem end bare Bolaños.\nDele af truppen, vigtige dele af truppen, virker ikke til helt at have forstået situationens alvor. Folk som Claudemir, Lars Jacobsen og TK, spillere der burde fungere som kulturbærere for den vinderattitude der har tegnet klubben i lang tid nu, de spiller istedet med en attitude der hedder “Det går nok, vi er jo bedre end de andre, ik’?”.\nLige nu? Nej.\nDet kan ikke være rigtigt at man til et derby mod Brøndby igen, igen, igen, igen skal høre Lars Jacobsen fortælle i pausen at de skal til at spille bedre i anden halvleg. Nej, Lars, I skal spille bedre i første halvleg. TK udtalte før Brøndby kampen at han ikke følte noget specielt pres og da han kom ind var det da også en utrolig nonchalant brysttæmning til Zohore der førte til et rødt kort til Pierre Bengtsson, det andet røde kort inden for få kampe efter Ragnar Sigurdssons hjerneblødning. Mod Real Madrid var vi nede med en enkelt men var stadig med i kampen, mere end mod Juventus på samme tidspunkt, da Christian Bolaños kom ind. Få minutter efter stemplede han ud af en defensiv aktion i stedet for at følge Di Maria og kort efter stod det 2-0 efter et, skal det siges, teknisk flot udført indlæg fra samme.\nDet er simpelthen en mangel på koncentration. Det ses også i forsvaret, hvor Olof Mellberg har været længere end ventet om at omstille sig til zoneopdækningen, også længere end man burde kunne forvente af en spiller med Mellbergs CV. Ragnar Sigurdsson og Kris Stadsgaard har begge haft deres hjerneblødninger og absurde afspil og Johan Wiland i målet… hvad er der dog sket med Wiland?\nDet er ikke udelukkende negativt, selvfølgelig. Thomas Delaney har taget skridt efter skridt, senest med endnu en god kamp mod Real Madrid. Jeg spår ham som anfører senest til sommer og spørgsmålet for fremtiden må være hvem der skal spille ved siden af Delaney. Rurik Gislason har bygget på efter en langsom start i klubben og begynder at ligne mere Silberbauer+ end Silberbauer Light. Margreitter har vist nogle OK takter i forsvaret så længe han ikke skal bruge venstrebenet. Og Youssef Toutouh virker til at have fået en ny chance under Ståle, efter at have været på vej ud af klubben under Jacobs.\nSpørgsmålet er om det er nok i denne sæson. Uden tvivl kommer der en større udrensning på et eller andet tidspunkt, men det bliver nok først til sommer. Så hvor langt kommer man i denne sæson med den her trup? Kan Adi og Vetokele udvikle et reelt makkerskab? Tager Nicolai Jørgensen snart det offensive ansvar han bliver nødt til? Kan Claudemir få sig selv til at droppe selvmordsafleveringerne på tværs af banen? Og vil forsvar og målmand holde op med at give mål væk? Alt det og meget mere i denne sæsons udgave af Skum!\nVar… var den reference for gammel?\nFC København, Kampe, Superligakampe\nSmidt d. 10/05/2013 af David\nSå kom mesterskabet i hus. Men vi får alligevel først pokalen på sidste spilledag og der er masser af tid til at se nærmere både på mesterskabet og Champions League deltagelsen der følger med. Så lad os i stedet kigge på kampen for sig selv.\nFor tal om et mesterskab med en dårlig smag i munden.\nVi har i de svære udebanekampe stillet op i den europæiske 4-4-1-1 og mod ligaens nummer ti der lå a point med nedrykningsstregen var vi tilbage i den. Godt nok påstod Ariël Jacobs at Nicolai Jørgensen skulle agere “striker” og at hans job var at score mål, men det holdt helt op til kampstart og så røg han ned bag Cornelius i den klassiske europæiske.\nMed Delaney på venstrekanten var det begrænset hvor meget offensivt der kom fra midtbanen. Meget skulle komme fra de to backs og Bolaños, men specielt Lars Jacobsen er gået kraftigt ned i niveau rent offensivt og det fortsatte mod Brøndby. I første halvleg skulle der gå en halv time før hans første overlap kom og i anden halvleg skulle vi helt hen til tre minutter før tid før hans første reelle offensive aktion. Bengtsson og Bolaños var mere aktive i det offensive spil men det er sigende for deres kampe at de to bedste indlæg i kampen begge kom fra Claudemir, begge fra løb ud i den højre side som Lars Jacobsen havde opgivet.\nHvis ikke midtbanen eller backs, så skulle det komme fra de to forreste. Nicolai Jørgensen havde et par gode aktioner hvor han var i stand til at modtage bolden og vende med den og havde også kampens største chance da tre Brøndby-spillere gik på Cornelius ved et langt indkast og gav Jørgensen en upresset first-timer et par meter fra mål som endte et godt stykke over mål. Han havde også et par andre skud på mål af varierende kvalitet men det var primært en anonym kamp fra Jørgensens side. Og en underlig afskåret kamp. Det han primært var så god til i efteråret, at trække ind i banen og agere playmaker, at binde spillet sammen, det så vi intet af mod Brøndby. Der var ingen små kombinationer, ingen bolde i dybden, de få gange han havde chancen var det enten lange, sløve bolde til modsatte fløj eller også holdt han på bolden for at komme til en afslutning. Jørgensen er, ligesom resten af holdet, offensivt gået i stå.\nHvilket bringer os til Andreas Cornelius. Bortset fra et par kvalificerede afslutninger var det yderst begrænset hvad vi så til ham. Og mærkelig nok var det Martin Albrechtsen der efter kampen forklarede hvorfor; størstedelen af de bolde han fik var høje, planløse bolde hvor modstanderen sad lige i rykken på ham. På de bolde han vinder skal han være heldig med at have bare en eneste medspiller omkring sig, oftest skal han tage bolden ned, kontrollere den, komme uden om en eller to modstandere og så kan han lægge den af til en medspiller. Det er både planløst og håbløst, det gør opspillet langsommere når han skal bruge så mange berøringer hver gang der bliver spillet en bold op på ham. At vi ikke er i stand til at bruge en angriber med hans åbenlyse kvaliteter bedre er en af de helt store grunde til at vi i foråret har spillet 4-5-1 og kun har en sejr i de sidste syv kampe.\nOg at vi ikke har en større interesse i at vinde kampe er ærlig talt forbløffende. Ja, vi kunne vinde mesterskabet mod Brøndby men vi skulle kun have et point i fire kampe, der var reelt ingen risiko ved at prøve at vinde sæsonen og muligvis historiens sidste kamp mod Brøndby på Brøndby stadion. Alligevel stillede vi op i den europæiske ude-formation forbeholdt de svære kampe, alligevel var det Daniel Jensen der kom ind for at stabilisere holdet da Nicolai Jørgensen gik ud (og perioden efter var muligvis Brøndbys bedste i hele kampen), alligevel brugte trænerstaben kun en udskiftning og efterlod to angribere på bænken. Det var en kamp der kunne vindes men en kamp hvor man valgte at stå tilfreds med det ene point.\nÆrlig talt sad jeg efter kampen og tænkte at hvis man som træner ikke går 100% efter at vinde en kamp mod Brøndby, så burde man måske overveje om FCK er den rigtige klub at være i.\nMen vi er i det mindste mestre. Og skal nu spille Champions League. Men den tid, den sorg.\nTal om en dårlig smag i munden…\nSmidt d. 04/05/2013 af David\nDet er derby dag og klokken er og så videre. Hvad der begyndte med Jarlen af Derby tilbage i 1780 ender nu på Brøndby Stadion kl. 19:00, 3+ hvis man ikke kan komme derud. Ja, ender og ender. Det gør det så ikke nødvendigvis og selve brugen af ordet derby ender naturligvis ikke, men (endnu en gang) kan det faktisk være det sidste Københavner-derby.\nLast of the New Firms.\nDen truende konkurs kom desværre aldrig, en mislykket emission blev i sidste øjeblik reddet af Aldo Petersen og en række pengemænd der alle har været yderst omhyggelig med ikke at smide nok penge i skidtet til at deres navn skulle oplyses. Intet siger kærlighed til klub og fodbold som “Jeg vil ikke have mit navn associeret med hvad der kommer til at ske i den her klub”.\nEller siger det “hvidvaskning af narkopenge”? Jeg kan aldrig huske den slags.\nAnyway. Brøndby er, på trods af at både OB og AGF har gjort deres allerbedste for at hjælpe, stadig fanget i en drabelig nedrykningskamp med AC Horsens og medmindre Brøndby spiller sig helt vildt op eller Horsens falder endnu mere sammen, så kommer det hele til at stå og falde med 33. runde hvor Brøndby skal til Horsens. Så det gælder egentlig bare om at give dem så dårligt et udgangspunkt før den kamp som muligt.\nOg så kan vi vist også vinde et dansk mesterskab derude. En sejr eller, desværre, uafgjort kan gøre det. Jeg siger desværre, for står den 1-1 med et kvarter igen så kommer vi nok ikke til at se nogen hold prøve at forcere. Selvfølgelig, står den 1-0 til Brøndby med et kvarter igen er der også en chance for at vi ikke ser det her FCK hold prøve at forcere, men nok om min personlige holdning til Ariël Jacobs. Uanset, med sejr eller uafgjort så er både det danske mesterskab og en plads i næste sæsons Champions League på plads. Så der er en masse på spil, forhåbentlig får vi en kamp der kan leve op til det.\nBrøndby har udtaget deres trup her, FCK har bare udtaget “alle mand” uden at komme nærmere ind på det. Det er også fair enough, nu hvor man står til at vinde mesterskabet, selvom det nok vil føles lidt mærkeligt for Pape Pate Diouf hvis han skal gå rundt inde på Brøndby Stadion efter kampen med guldparyk på. Mens TK står ude til siden og ikke vil lege idiot.\nHos Brøndby er Dario Dumic ude med karantæne og Jan Kristiansen med skade, mens Michael Tørnes, Dennis Rommedahl, Daniel Stenderup og Clarence Goodson er med igen. To af de tre går nok direkte ind i startopstillingen og man må næsten regne med at Lebogang Phiri får chancen igen efter en god kamp mod OB.\nFrederik Holst – Martin Albrechtsen – Daniel Stenderup – Patrick da Silva\nLebogang Phiri – Mikkel Thygesen\nDennis Rommedahl – Quincy Antipas – Jens Stryger Larsen\nHos FCK er alle med, så man må gå ud fra at det er stærkeste opstilling men med TK istedet for Delaney.\nAndreas Cornelius – Cesar Santin\nPierre Bengtsson – Ragnar Sigurdsson – Kris Stadsgaard – Lars Jacobsen\nJeg har faktisk ikke så meget at sige om selve kampen. Jeg håber den bliver god, jeg tvivler dog. Vi er ikke inde i en god stime og Brøndby har for en gangs skyld noget selvtillid. Omvendt burde kvalitetsforskellen være sigende. Og man kan håbe på at Auri “FCK kampen er ikke noget specielt for mig og den skal heller ikke være det for spillerne” Skarbalius holder motivations-tale før kampen.\nKom nu, spark til et hold der ligger ned. Giv os nu den sejr. Og DM og CL. Ej at forglemme.\nClouseau og kunsten at tage ansvar\nSmidt d. 10/01/2013 af David\nBrøndby præsenterede i dag første udspil til den redningsplan, der skal skaffe klubben op af det sorte hul, man sidder så ubehjælpsomt fast i. Det er en simpel plan. Spillerne skal ned i løn.\nSådan præsenterer Thomas Færch Kvist Brøndbys plan for TV2 Sporten. En simpel plan. Hvor simpel?\nDet er en helt sort/hvid-sag med to udfald. Succes eller fiasko. Og det er alene spillerne, der bestemmer udfaldet.\nHelt alene spillerne. Og Spillerforeningen. Men shhh. Og som Færch Kvist forklarer, så har spillerne reelt ikke noget valg.\nØnsker de at stå med blodet på hænderne, som dem der tog livet af Danmarks måske største og mest elskede fodboldklub?\nHer på et primært FCK-centreret site vil man måske påstå at man skal være enten Brøndby-fan eller journalist for at påstå at Brøndby p.t. er nogen af delene, men det bliver faktisk værre.\nHvis Brøndby går ned, går de ikke ned alene. En Brøndby-konkurs vil starte en lavine af nye katastrofer.\nEn lavine af katastrofer som vi ikke har set siden Lyngby gik konkurs mindre end ti år efter deres sidste DM titel. I kan nok huske alle katastroferne efter Lyngby gik konkurs? Efter det der forår hvor det ikke kun var ledelsen der var nogle amatører men også spillerne? Nej? Kan I huske de tårevædede artikler om hvor meget den danske liga ville miste hvis Lyngby røg ud?\nHvad med AB? Ni mesterskaber, en pokal, 45 sæsoner i den bedste danske række, to gange bronze kun seks år før Per Frimanns overforbrug (han gav ni millioner kroner for Abdul Sule!) og det efterfølgende oprydningsarbejde førte AB til konkursens rand og et afmagret AB hold blev sendt ud af ligaen med en 9 points straf i bagagen på grund af Ali Akida sagen. Var der andet end skuldertræk da AB røg ud?\nNu skal jeg selvfølgelig heller ikke underspille betydningen. Det vil være større hvis Brøndby ryger ud end da AB gjorde det. Men Superligaen har overlevet uden OB, uden AGF, uden Esbjerg, Vejle, Frem og B93. Ja, ja, Viasat bliver sikkert noget så forfærdede over ikke at kunne vise horrible bundkampe hver uge i prime time, men omvendt så kan Viasat så holde op med at vise horrible bundkampe hver uge i prime time.\nEn Brøndby-konkurs vil ikke starte en lavine af nye katastrofer for det er ikke i sig selv en katastrofe. Det er en engang-hæderkronet klub der ikke kunne følge med i moderne topfodbold og nu betaler prisen. Det er set før. Og verden gik ikke under. Den største forskel på Brøndby og hold som OB, AGF og Vejle vil i sidste ende nok være at ingen vil kigge på Brøndby og sige “Den motorvejssammenfletning, den fortjener et hold i den bedste række”.\nMen hov, var der noget om Spillerforeningen?\nSpillerforeningen vil naturligvis også redde Brøndby, da klubben som både talentudvikler og stor Superliga-institution sikrer foreningen masser af medlemmer på både den korte og den lange bane.\nIgen, jeg mindes ikke den her selvfølge om en håndsrækning fra Spillerforeningen da Lyngby sad i suppedasen, men Lyngby havde selvfølgelig heller ikke et finansielt udestående med Spillerforeningen på det tidspunkt.\nOg her er det så, ligesom Peter Sellers’ inkompetente inspektør Clouseau der opklarer forbrydelser ved tilfældigt at falde over løsningen, at Thomas Færch Kvist uden at vide det er faldet over en vigtig ting i den her sag.\nAnsvar. Og ansvarsforflyttelse.\nSom tidligere Brøndby-venstreback Thomas Rasmussen udtrykte det:\nBrøndby sender lorten videre til andre. De lægger presset over på spillerne, på de ansatte og på andre, de skylder penge. Hvis Brøndby går konkurs om 14 dage, så kan de putte ansvaret over på andre, ’der ikke ville redde klubben’.\nHvad var grunden til at spillerne nok skulle acceptere at gå ned i løn? Ellers vil de stå uden job. Ikke det mest bidende argument for de elleve spillere der alligevel står uden kontrakt til sommer, så de vil også have ansvaret for at være dem der lukkede Brøndby IF. Samme med Spillerforeningen. Selvfølgelig skal Spillerforeningen gå ind på Brøndbys præmisser fordi ellers lukker de klubben. Og skader deres egne medlemmer. Det er deres ansvar.\nDet er Spillerforeningens ansvar at Brøndby ikke kan betale de penge de ved Fodboldens Voldgiftsret er blevet beordret til at betale fordi de ikke overholdte den overenskomst som Per Bjerregaard selv var med til at forhandle hjem.\nDet er spillernes ansvar at Brøndby ikke kan betale de penge som de selv forhandlede sig frem til at skulle betale til de her spillere, senest her til sommer hvor Quincy Antipas blev lokket til klubben med et lukrativt tilbud der var bedre end hvad han havde i SønderjyskE. Det var den store udenlands-kontrakt for Antipas. Nu er det hans ansvar at klubben ikke kan betale hvad de lovede ham.\nIntet under at det ikke var noget der blev vendt med hverken spillere eller Spillerforening før den offentlige pres-bal blev spillet ud.\nSkulle man være i tvivl om hvorvidt det faktisk er helt så slemt, så se på hvad Benny Winther sagde da han samme dag som planen kom frem valgte at tage på ferie.\nJeg kan ikke gøre mere. … Det er Spillerforeningen og de ansatte, der bestemmer.\nEfter enerådigt at have forhandlet med unavngivne investorer kan næstformanden i Brøndby IF ikke længere gøre noget. Det hele er op til Spillerforeningen og de ansatte. Det er deres ansvar.\nA- og B-aktierne er stadig ikke blevet slået sammen, Per Bjerregaard sidder stadig som formand for amatørerne, klubben har stadig ikke fundet en hovedsponsor, fan-emissionen blev en dundrende fiasko, en reel emission er stadig måneder borte, men det er spillerne der har ansvaret.\nFor hvis de siger nej, så er det dem der dræber klubben.\nOg får de deres krav trumfet igennem med pistolen for hovedet, går Nordea ind og betaler lønnen de næste par måneder, er det så der at Brøndby IF endelig tager ansvar for deres egen situation? Her taler Ole Bjur om det transfervindue der lukker den 31. januar.\nJeg er på udkig efter en forstærkning til den centrale midtbane. … Vi er i dag lidt tyndt besat centralt på midten. Derfor er det også naturligt at kigge efter forstærkninger, men vi må være tålmodige og bruge pengene fornuftigt.\nDe har ikke penge til at betale spillerne, de har ikke penge til at betale Spillerforeningen, men de har penge til at hente nye spillere. Planen er at lægge mere til det lønbudget som de nuværende spillere bliver bedt om at skære ned.\nDer bliver ikke handlet meget. der er mange klubber i økonomiske problemer og som slet ikke har økonomi til at gøre noget som helst, så jeg forventer ikke et specielt aktivt vindue.\nDer er mange klubber som slet ikke har økonomi til at gøre noget som helst, men i Brøndby regner man ikke sig selv som værende en af dem. Og der er heller ingen planer om at sælge en spiller som Simon Makienok der ellers er på tale både i fransk og belgisk fodbold. De vil gerne spare 10% af hans løn, men ikke 100%.\nSeneste nye rygte er så nu at Brøndby kommune alligevel finder ud af en måde at poste penge i klubben, denne gang gennem et køb af Brøndby Gymnasium. Så endnu en gang ser klubben ud til at kunne løbe fra deres ansvar. Og så må man se om de til april har fundet nok mennesker der er villige til at smide penge efter dem.\nVores aktiviteter på og udenfor banen vil også fremover være baseret på dybt forankrede værdier som socialt ansvar og interesse for mennesker og samfundet omkring os.\nSom man ser det.\nEuropæiske kampe, FC København, Kampe, Pokalkampe, Superligakampe\nEfter Kampene: Brøndby, Randers og Steaua\nSmidt d. 09/12/2012 af David\n“Vi har fire finaler tilbage inden vinterpausen mod Brøndby, Randers, Steaua Bukarest og FC Nordsjælland, som alle kan blive meget afgørende for resten af sæsonen.”\nMed tre af Ariël Jacobs fire finaler i bogen kan vi konstatere to tabte finaler, kun sejr i den mindste af kampene og den absolut vigtigste af kampene tilbage.\nDesværre er der ikke meget fra de tre kampe der peger mod et positivt resultat. Mod Brøndby var der rent faktisk en del chancer, men tre gange blev der sparket forbi bolden tæt under mål og når man så samtidig bliver snydt for et straffe og den offensive satsning først kommer med et kvarter tilbage af den forlængede spilletid, så skal man næsten ryge ud af pokalen.\nMod Randers var der rykket lidt rundt fra start, Martin Vingaard blev prøvet på den offensive midt plads han også blev skiftet ind på tidligere i sæsonen, da Ariël Jacobs tilsyneladende har mistet tiltroen til ham som kantspiller. Efter et kvarter fik Andreas Cornelius en halv-gratis chance som røg ind efter den tog et touch på en forsvarsspiller og ikke særlig lang tid efter kom Ragnar Sigurdsson først på et hjørne og viste at forskellen på “godt målmandsspil” og “hvad skal han dog også derude, jeg fatter det ikke” udelukkende ligger i om man rammer bolden. Med to lette mål var den kamp lukket og så gjorde det mindre at Vingaard endnu engang faldt igennem og at man følte sig nødsaget til at gå tilbage til en flad 4-4-2 efter kun en halv time af første halvleg. Resten af kampen fungerede offensiven omtrent lige så godt som i resten af sæsonen, selv da Nicolai Jørgensen kom ind i anden halvleg, men det blev alligevel til en sikker 2-0 sejr og videre i manuskriptet.\nTil hjemmekampen mod Steaua, den vigtige, must-win hjemmekamp mod et rumænsk hold som vi havde kraftigt overvurderet i Rumænien og havde betalt prisen for. Nu skulle den kamp vindes og helst med to mål.\nSå første halvleg blev brugt på at stå langt tilbage, ikke presse hverken boldholder eller modtager og når vi fik fat i bolden, slå en lang aflevering op mod Cornelius som så skulle snitte den videre til en Nicolai Jørgensen som ventede på at den blev lagt af eller lægge den af til en Nicolai Jørgensen der var løbet i dybden hvis den blev snittet videre.\nDet var langt hen af vejen en ynk at se et hold der før kampen havde påstået at de ville komme stormende frem være så stillestående og smide så mange lange, ubrugelige bolde frem. Og når der endelig blev etableret noget offensivt, så endte man alt for ofte med at Andreas Cornelius var ene mand i feltet, klar ved bagerste stolpe, når der så endelig kom et alt for lavt indlæg til forreste.\nKort sagt en forfærdelig halvleg.\nAnden halvleg blev egentlig værre da Thomas Kristensen lavede et dumt og kluntet straffespark men så meget bedre da dommeren ret uforståeligt valgte at dømme film i stedet for og vise Tanase, Steauas bedste mand på dagen, hans andet gule kort i kampen. Så kom der lidt mere boldkontrol ind og vi kom frem til nogle chancer men stadig tilfældige chancer der aldrig blev spillet større. Og så går den slags kampe hverken værre eller bedre end at Steaua scorede, fordi selvfølgelig gjorde de det, og et panisk pres til sidst skaffede kun et af de tre mål der så var nødvendigt.\nEt uværdigt exit på en skuffende europæisk kampagne.\nOg så er der FCN tilbage. Den sidste og den største af de fire finaler.


Ting At Gøre I West Virginia: Grand Vue Park - 2022\nGrand Vue Park har som mål at give gæsterne et rent og sikkert naturmiljø på en høflig og venlig måde. Dets mission er også at tilbyde underholdende og pædagogisk sjov og rekreation for venner og familier samt at give komfortabel indkvartering. Parken har adskillige faciliteter, herunder et vandcenter, zipline-baldakin-tur, tolv miles af stier til forskellige anvendelser, zipline-ride, legepladser, ti geocacher, Land Navigation Course, amfiteater, gavebutik, indrømmelser, legegårde og fuglefoderstationer . Der er også en udøvende Par-3-golfbane, familie-disc-golfbane, mesterskabs-golfbane og en minigolfbane.\nMountainbike-fans kan nyde 21 miles af nyrenoverede kuperede terrænstier i hele Grand Vue Park, som også har naturskønne stop langs stierne. Mountainbike stier er markeret med et flammesystem af orange diamanter, der indeholder en reflekterende kant for at hjælpe cyklister under natur. Ryttere starter typisk ved parkens hovedkontor på dobbeltsporet, der fører til Mountain Bike Trailhead.\nNogle områder på cykelbanen er tekniske og passer mere til ryttere på mellem- eller avanceret niveau. En firemile cykel- og vandreturspor tilbydes for ryttere, der er begyndere eller begyndere, med flere begynderstier planlagt i den nærmeste fremtid. Parken indeholder også en tidsplan for spadsereture, gruppe mountainbike-cykelture, løb og andre begivenheder.\nOnsdag aften og lørdag formiddag kan gæsterne deltage i planlagte grupperejser på Grand Vue Park. Disse rides, selvom de er teknisk gruppeture, er selvstyrede og mødes nær hovedkontoret i Trail Center. Trailhead Grille byder på god mad og drikke, som gæsterne kan nyde efter deres tur. Guidede vandreture langs mountainbike-stier i Grand Vue Park tilbydes også for gæsterne. Der er naturskøn udsigt over både parken og det omkringliggende område langs stierne. Afstanden til vandreturen er baseret på det ønskede tempo for deltagerne. Hver vandring varer cirka to timer og inkluderer et sæt kikkert.\nBygget i 2007 blev legepladsen føjet til Grand Vue Park for at give børn i alderen to til tolv et sikkert og sjovt miljø, hvor man kan lege. Området inkluderer bænke, et lille husly til picnic og et toilettet. Fans af golf kan nyde parken med et valg af tre forskellige golfoplevelser. Parken er hurtigt omdannet til en destination for dem, der ønsker en vifte af sjove udfordringer og aktiviteter.\nI Grand Vue Park er der to muligheder for en zipline-baldakinetur, designet til at give besøgende en chance for at se dette område fra et andet perspektiv. Full Tour er en tre timers tur med otte dobbelt zipliner, der spænder fra 310 til 1,500 fødder gennem parkens træer. Baldaketuren indeholder også parkens Zip Line Ride og tre hængebroer. Half Tour er en times kortere periode og inkluderer de første fire lynlinjer på Full Canopy Tour, der spænder fra 310 fødder til 937 fødder. Denne tour har også to ophængsebroer og Zip Line Ride, en dobbelt lynlås på 2,100 fødder.


Sidder her til eftermiddag og roder med musik, takter og blokke der til sidst skal ende ud i et nyt program til mine spinningtimer. Det er mere tidskrævende end man lige tror og jeg har nu surfet musikken på min Mac igennem for at finde de sange der kunne være kandidater til programmet. En af fordelene ved at browse igennem ens musik er at man opdager nogle sange man havde glemt man egentligt havde. Blev helt nostalgisk da jeg faldt over en gammel DJ Encore sang og den er vist rimelig selvskrevet til at komme med som en af sangene i programmet.\nNu vil jeg vende tilbage til programmet og få lavet de sidste blokke inden der skal smides musik på. Derudover bliver der nok en lille testkørsel af blokkene imorgen inden undervisningen starter for at se om det der lød godt i mit hoved også fungerer i praksis.\n4 March, 2013 at 17:34\nMega god sang, den vækker minder:) den kan hvert fald sagtens bruge til spinning:)\n4 March, 2013 at 18:04\nDen vækker nemlig minder og så er der rigtig godt beat i den 🙂


Nordborg | Grænseforeningen.dk\nFoto: Claus Jørn Jensen\nI 1922 tog Nordborg Sangforening initiativet til at rejse en genforeningssten. Og med assistance af Nordborg Musikforening lod foreningen afholde et par koncerter, hvorved det nødvendige pengebeløb blev skaffet til veje. Der kom til at gå 6 år før stenen blev afsløret den 9. juli 1920. Gårdejer Peter Grau, Pøl holdt afsløringstalen. Rentier Nic. Frederiksen, Brandbøl stod for teksten.\nVerset er næsten enslydende med indskriften på genforeningsstenene i Vester Sottrup, Sønderborg kommune og Christianshøj, Bornholm kommune, der var blevet rejst i 1921.\nStenen stammer fra forstranden ved Pøl. Stranden var så blød, at man var nødt til at vente i flere år på frost, som kunne gøre jorden hård. Det var forudsætningen for, at transporten af den meget store sten kunne lykkes. Det er forklaringen på, at der gik seks år før stenen blev rejst\nGenforeningsstenen er i efteråret 2020 efter en indgående offentlig debat og med tilladelse fra Slots og Kulturstyrelsen - og efter beslutning i Sønderborg kommunalbestyrelse - flyttet til sin nuværende placering i det nye kommunale anlæg ved Søvænget ved Nordborg Sø.\nGenforeningsstenen er placeret i det offentlige anlæg ved Søvænget, tæt på krydset Søvænget / Bækgade ved Nordborg Sø, 6430 Nordborg\nInskription, anden side\nSANGFORENINGEN OG DANSKE BEBOERE LOD STENEN REJSE